Galaxy J6 merkaturatzea gertu dago Samsungen laguntza orrian | Androidea\nGalaxia J6 merkaturatzea Samsung laguntza orrialdean filtratu ondoren etorriko da\nSamsungen gama ertaina erreferentzia bihurtu da merkatuanhorrek baimendu egin du eta horri esker jarraitzen du munduko smartphone gehien saltzen duen fabrikatzailea izatea, hiruhilekoa gehi laurdena. Galaxy J6 lehen aldiz Galaxy Note 8 firmwarean filtratu zen urte hasieran.\nDataz geroztik, gailua erreferentzia batzuetan agertu da WiFi Alliance ziurtagiria eta Ipar Amerikako FCC gainditzeaz gain, Koreako konpainiak abiarazteko zain dagoela baieztatuz. Edozein zalantza izanez gero, Galaxy J6 Samsung-en Indiako eta Ukrainako laguntza-orrietan agertu berri da.\nBi herrialdeetako laguntza orriak izan arren ez digu terminal honi buruzko informazio zehatza eskaintzenTerminal honen xehetasun guztiak ezagutzen ditugu FCC filtrazioengatik, terminal honek pantaila infinitua ere eskaintzen digula eta Android Oreo 8.0-k kudeatuko duela baieztatzen duten filtrazioak, WiFi Alliance-k ere baieztatu zuen informazioa. Samsung Galaxy J6 barruan Samsung Exynos 7870 prozesadorea aurkitzen dugu 2 GB RAM-rekin batera.\nJatorriz, Samsungek gama infinituan soilik erabili zuen pantaila infinitua. Baina urte hasieran ikusi genuen pantaila hau nola iritsi den erdialdera Galaxy A8 eta Galaxy A8 + -rekin. Adopzioaren joerak beste terminal batzuetan jarraitzen du, hala nola Galaxy A6 eta Galaxy A6 +, baina zurrumurru batzuen arabera, Galaxy J8 eta J8 + telefonoetan ere erabilgarri egon liteke.\nPantaila infinitua gero eta terminal gehiagotan hartzea da Samsungek etengabe erantzutea borrokan ari zara merkatuan dauden fabrikatzaile kopuru handiarekin, batez ere Txinatik, non presentzia txikia den. Koreako konpainiak azken urteotan Asiako fabrikatzaileek Samsungengandik hartu duten merkatu kuota berreskuratu nahi du.\nArtikuluaren bide osoa: Androidea » Android gailuak » Telefono mugikorrak » Samsung » Galaxia J6 merkaturatzea Samsung laguntza orrialdean filtratu ondoren etorriko da\nVivo Y75s eta Vivo Y83 ziurtagiriak izan dira TENAAn\nAndroid-erako anime eta manga aplikazio onenak


Nerea Arrien, Maite Arruti eta Nerea Eizagirre dira Julene Azpeitia 32. ipuin lehiaketako saridunak — Zumaia\nNerea Arrien, Maite Arruti eta Nerea Eizagirre dira Julene Azpeitia 32. ipuin lehiaketako saridunak\nAurten 60 lan aurkeztu dira, inoizkorik gehien, horietatik 6 zumaiarrek idatzitakoak. Sari banaketa ekitaldia azaroaren 28an egingo da, Euskararen Astearen barruan.\nUrriaren amaieran bildu zen epaimahaia lehiaketa erabakitzeko. Bertan izan ziren Ana Urkiza, Castillo Suarez eta Josu Waliño idazleak; idazkari lanak Udaleko euskara teknikariak egin zituen, botorik gabe. Aurten 60 lan aurkeztu dira, inoizkorik gehien, horietatik 6 zumaiarrek idatzitakoak.\nSari banaketa ekitaldia Euskararen Astearen barruan egingo da, azaroaren 28an, ostegunean, 19:00etan, Alondegiko Oxford aretoan. Ondoren, Maite Larburuk musika emanaldia eskainiko du, “Hezurren azpian” lanean oinarritutakoa. Ekitaldi irekia izango da eta literaturazaleak nahiz musikazaleak gonbidatuta daude bertan parte hartzera.


Txinako lotura fabrikatzaileak eta hornitzaileak - Kalitate handiko eta aurreratua - LIG Itsas Makineria\nKonektatzeko esteka providersï¼Œ fabrikatzaileak eta fabrika Txinan - Shandong Luchen Heavy Machinery Co., Ltd. Txinan eginiko kalitate handiko Konektatzeko esteka gara, eskulan aurreratuarekin. Ziur egon zaitezke gure Konexio Esteka erosteko, gure aurrekontua behar baduzu, prezioen zerrenda eman dezakegu.\nC Mota Lotura LoturaC formako lotura-girola Kenter-eko giltza mota bat da. Desmunta daitekeen kate bat da. C formako konektatzeko katea funtzionatzeko erraza da. Lotura arruntak lotzen ditu. Mota guztietako aingura-grileak edo beste aingura-katearen osagarriak hornitzen ditugu. Informazio gehiago jakin nahi baduzu, jar zaitez gurekin harremanetan lasai. Denbora gutxian erantzungo dizugu.\nErosi Txinan egindako kalitate handiko eta teknologia aurreratua Konektatzeko esteka Lig-i. Txinako Konektatzeko esteka fabrikatzaile, hornitzaile eta lantegietako bat izanik, gure produktuak erosi aurretik aurrekontua lortu nahi baduzu, prezioen zerrenda eman dezakegu.


Jesus Maria Martiarena da EAJ-ren hautagaia Lezoko alkate izateko - Oarsoaldeko Hitza : Oarsoaldeko Hitza\nAstelehenean 19:30ean deitu du Noemi Arberas jarduneko alkateak Lezoko alkate berria izendatzeko udalbatzaren ezohiko bilkura.\nMartiarena, eskuinetik lehena, Lezo Garbiaren azken batzarrean.\nAstelehenean 19:30ean deitu du Noemi Arberas jarduneko alkateak Lezoko alkate berria izendatzeko udalbatzaren ezohiko bilkura. Hautagaia ere aurkeztu du EAJk, Jesus Maria Martiarena. EAJk azken hauteskundeetan aurkeztutako zerrendan zazpigarrena da Martiarena, eta Kepa Garbizuk utzitako hutsunea betetzeko zinegotzi kargua hartuko du lehenik astelehenean. Ondoren alkatea aukeratuko du udalbatzak. Alderdi politiko bakoitzak aukera izango du alkatetzarako hautagaia aurkezteko, eta lehenengo itzulian zazpi bozka jasotzen dituena izango da alkate. Zazpi boto horiek jaso ezean, hauteskundeetan bozka gehien jasotako alderdiaren hautagaia izango da alkate berria. Hamar egun zituen Arberasek bilkura deitzeko eta bederatzigarrenean egingo du plenoa udalbatzak. 2003 eta 20011. urteen artean zinegotzi izan zen Martiarena. EAJren zerrendan zazpigarrena izateaz gainera, Lezo Garbia plataformako ordezkaria da. Horren bestez, bere izendapenarekin arriskuan egon daiteke joan den otsailean EAJk eta EH Bilduk hondakinen bilketa mistoaren gainean egin zuten akordioa, nahiz eta bere horretan jarraituko zuela esan zuen Garbizuk dimisioa aurkeztu zuenean. EAJren udal taldeak babestu zuen akordio hori, eta astelehenera arte itxaron beharko da jakiteko zein erabaki hartzen duten EAJren gainontzeko zinegotziek.


Zubiak gainditzeko, euskara | Pays Basque | Naiz\nZoro zoragarriak direla dioenik badago; zer egiten duten oso ondo dakitela esango nuke nik, ordea. Hernanitik Errenteriaraino etenik gabe korrika egin duten gazteak, gurpildun aulkian animatu diren lagunak... eta Lapurdi eta Gipuzkoa batu dituen ordezkaritza zabala. Zubiak gainditu eta desagerrarazi.\nOihane LARRETXEA|GARA Mis à jour à:\nEuskararen aldeko aldarrietatik harago, beste batzuk ere entzun ziren: Errenteriako feministek zahar egoitzako langileekin bat egin zuten, presoen etxeratzea eskatu zen eta enpresetan euskara bermatzeko beharraz ohartarazi zuten beharginek.\nLekukoa eskuan, oinetako bat galdu zuen Astigarragan umetxo batek. Zer egin? «Bidean aurrera», erabaki zuen. Beste hainbeste egin zuen lepotik lotuta eraman arren ihes egin zuen txakurraren jabeak. «Aurrera, ez da galduko!».\nLau urteko mutiko koxkorrak ez zuen ezkutatzen sentitzen zuen urduritasuna, irrikatan zen furgonetak muturra noiz erakutsi errepidera salto egin eta bera ere korrika hasteko. Burutxoa ateratzen zuen espaloi ertz-ertzetik, amonaren begiradapean. Eskutxo artean gogor eusten zuen makilatxo bat: bere lekuko partikularra zen, altxor preziatuena lez, airean etengabe astintzen zuena.\nEz dakigu protagonista txikiaren izena, baina bere irriak denen izena zeraman Lapurdiko txoko hartan, Santiago zubiaren alde batean, Gipuzkoara ailegatzeko asmoz ziren euskalakari mordoaren artean.\nHantxe egin zuten bat erakunde eta euskalgintzako ordezkari ugarik arratsaldeko lauak pasatxo. Lakuako Gobernua, Nafarroakoa, Gipuzkoako Aldundia, Kontseilua, AEK… 28 guztira, eta lekukoa eskuz esku. Zubiaren hautua ez zen hutsala, eta bazuen karga sinboliko handia, hunkituta Paul Bilbao Kontseiluko idazkari nagusiak azpimarratu zuen bezala. «Korrika bera hunkigarria da, baina argazki hau herritarrek eskertuko dute: denak bat eginda. Etorkizunera begira marka jarriko dugu», erantsi zuen. Mugak, bai «fisikoak» bai «burukoak», gainditzeko deia egin zuen bestetik Ana Ollo Nafarroako Gobernuko bozeramaileak. «Gure altxorra da euskara, Nafarroakoa, eta gure apustua zentzu horretan garbia da», berretsi zuen.\nBidasoa ibaia oinen azpian, baina oinak busti gabe, ehunka lagunek eskatu zuten gure hizkuntza ikasteko doakotasuna, euskaraz bizitzeko eskubidea. Bidasoa ibaia oinen azpian baina oinak busti gabe, atentzioa eman zidaten haurdunaldiaren azken txanpan egon arren korrika aritu ziren emakumeek, zera esanez bezala: «gu arduratuko gara datozenei altxorra helarazten». Etorkizuna gaur.\nEtorkizuna aipatu zuen Bilbaok. Aizue, etorkizunak zapatilak soinean ditu. Eguna oso indartsu hasi zen Tolosan. Jarraian Hernanik ere sasoia erakutsi zuen, baina, beste gauza askoren gainetik, badagoela erreleboa: umeak, haurrak, gazteak… Eskola orduak eskolatik kanpo, euskararen alde. Beste hainbeste Astigarragan. Herria atzean utzita, eta Errenteria helburu, tarteko landa eremu ederrak begietarako gozamena izan ziren; izan ere, korrikalarien multzo handiek helarazten dituzten sentipenak sentipen –eta ez dira gutxi–, talde txikiek emozio karga berezia dute, berotasuna, albokoa gertu sentitzea, ezezaguna izan arren. “Zoro” batzuk aldapan gora eta aldapan behera; alde batera zein bestera begiratuz gero, bakea, etxe bakan batzuk eta leihora agurtzera atera zen amona dotore bat.\nOrdu gutxi batzuk geroago Donostian bizi izan zenarekin zerikusirik ez, jakina. Bidebietatik sartu zen bertan, eta esnatu zituen afalorduan hainbeste auzo, akaso mahai gainean utzita platerak bero, edo sukaldean irakiten eltzeak. Morlans, Easo eta Erdigunea. Gros eta Alde Zaharrean kuadrillak zain, denbora aprobetxatzen dakitela erakutsiz, garagardoak eskutan.\nBehin Kontxako badia atzean utzita, Bilbo eta Iruñea baino ez dira falta hiriburuen zerrenda betetzeko. Baina hori beste batzuek kontatuko dute… Hortxe, bada, lankideentzat lekukoa!


Garraio-abonamendua | Consumer\nGutxi gorabeherako bidaia-kopurua kalkulatzea komeni da, etekina aterako zaion ikusteko.\nGure herrialdeko hiri-garraioak, oro har, kalitate-maila handia lortu du. Zerbitzu hori ematen duten enpresak ondo gaituta daude eta ibilgailu modernoak dituzte. Bestalde, toki-administrazioek ahalegin handia egiten dute bidaien maiztasuna handitzeko eta baliabide kolektiboen erabilera areagotzeko, bidaiariek ordaintzen dituzten txartelen zati bat diruz lagunduz. Horrela, metropoliko motordun mugikortasuna murrizten da.\nHala, esan daiteke Espainiako garraioa ez dela oso garestia, eta erabiltzaileak, gainera, kostuaren zati bat aurrez dezakeela diruz lagundutako abonuen edo bidaia-tituluen bidez, hala nola gazte-txartelari atxikitako bonoak edo pentsiodunentzat pentsatutakoak.\nZenbait hiritan txartel edo titulu bakarra ezarri da, garraiobide publikoetarako. Hala, txartel hori modu konbinatuan erabil daiteke metro-sareetan, autobusetan, aldiriko trenetan eta abarretan. Txartel arrunta erabiliz gero,% 25 eta% 50 artean aurrez daiteke, ibilbidearen arabera.\nGarraio-partzuergo metropolitarrak eratzeari esker, mota horretako abonuak egin ahal izan dira, eta, bidaia kopuru mugagaberako badira, ibilbide oso laburreko bidaietarako erabiltzeko aukera ematen diete edukitzaileei.\nZehazki, hileko, hiruhileko edo urteko garraioko abonamenduak gehienak pertsonalak eta besterenezinak dira. Beraz, tramitazioa egin aurretik komeni da:\n. Kontuak ateratzea eta hilean zenbatetsitako bidaia kopurua beste modalitate batzuetako bidaiekin biderkatzea, hala nola 10 edo 50 bidaiako bonuarekin, benetan errentagarria den baloratu ahal izateko.\n. Txarteldegian edo bezeroarentzako arreta-bulegoan kupoia itzuli, trukatu edo garraio- edo titulartasun-eremuz aldatu ahal den jakitea.\n. Galdu edo lapurtuz gero ordezka daitekeen aztertu.


Ehuneko berrogeita hamar - Lasarte-oria - Txintxarri.eus\nMaider Galardi 2020-07-17 08:59\nAstebete da kasik Eusko Legebiltzarreko bozak egin direla. Emaitzak jakinak dira: EAJk irabazi du —botoetan galdu arren—, eta eserlekuetan gora egin du, gainera. PSErekin batzen bada, gehiengo absolutua izango dute, 1994tik aurrenekoz. EH Bildurena izan da gorakada nabarmenena —baita Lasarte-Orian ere—, eta 23.000 boto irabazita, 22 ordezkari izango ditu legebiltzarrean. Elkarrekin Podemosek eta PPk behera, eta Voxek sartu du muturra. Baina, albistea parte hartzea izan da. 7 puntutan egin du gora abstentzioak, eta Eusko Legebiltzarra denetik, inoizko parte hartze txikiena izan da. Lasarten, %50ekoa. Alegia, gutxienez herritarren erdiak ez duela bozkatu. Eta gutxienez diot, herrian bizi baina botoa emateko eskubiderik ez duten kideak baditugulako.\nEgin nahi nuke analisi bat, zergatik jendea ez den hurbiltzen hautestontzietara, zergatik jendeak duen halako desatxikimendua. Baina bi egunetik behin jokaldiaren komentarista aritu ostean, nahiago beste norabide batean jarri arreta. Pandemiaren arrastoa oraindik gainetik kendu ezin dugula eduki ditugu bozak, eta uda betean gaude. Hartu dute bozgorailua politikariek, baina politika ez dira instituzioak bakarrik. Pertsonala politikoa dela dio feminismoak, txikitik eragiten dela, eta alderantziz, txikian ere eragiten digutela erabakiek.\nHorregatik, alderantzizko ariketa egin nahiko nuke zutabean. Kanpainan aipatu ez direnak zerrendatu, eta, ohartu, ez naizela kabitzen 2.500 karakteretan. Hitz egin nahi dut erraustegiaren martxaz, eraikitzeko prest duten Leroy Merlinaz. Hitz egin nahi dut herritarren parte hartze handiagoa behar duen HAPOaz, herriko puntu beltzez. Langabezian gelditu direlako oporretara joan ezin daitezkeen familiez, oraindik koronabirusaren ondorioak arintzeko dirulaguntzak jaso ez dituzten horiez. Uda Saharan pasatu beharko duten haurrez eta gure adinekoak zaintzen aritu diren langileen baldintza kaxkarrez. Jakin nahi nuke ea zer moduz pasatu duen gure bizilagun marokoarrak Ramadama pandemiak iraun bitartean, ala zuen amona zaintzen duen peruarrak lortu al duen itzultzea etxera. Urtarrilaren 30ean greba egitera irten ginenok jasotako isunaz aritu nahi dut. Hitz egin nahi dut gazteok etxebizitza bilatzeko ditugun arazoez, Lasarteko alokairu estratosferikoetaz. Eta Sorgin Jaiek emandako lezioaz; osasuna eta komunitatea zaindu bai, baina agindu diziplinatzaileak desobedituz.\nSegitu nahi dut hizketan, horri buruz, eta gauza gehiagoz. Ertzean gelditu denaz, eta nire begien bistara ere ailegatzen ez denaz. Baina iritsi naiz karaktere kopurura, eta ohartu naiz hauteskundeei buruz hitz egin nahi ez banuen ere, beharbada hemen azaldu zaidala botoa ematera joan ez zen %50 hori: paperik ez duena, dirulaguntzen zain politikariekin haserre dagoena, deskontentua duen gaztea, zaharren egoitzan dagoen adinekoarena, HAPOan, Leroy Merlinean eta erraustegian Eusko Jaurlaritzak zeresana duela ez dakienarena, osasun arazoak dituena...\nGurean baditugu politikariak inurri lanean, eta saria jaso dute igandean. Orain urrunago begiratzea tokatzen da: ertzerago eta ertzerago. Haien ahotsak erdigunea har dezan.


topic_facet:"Lanbide Heziketa" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Sistema automatizatuak (Modulua)" topic_facet:"Lan giroko harremanak (Zeharkako Ikasgaia)" topic_facet:"Elektrizitatea eta Elektronika (Lanbide Arloa)" genre_facet:"Curriculumeko baliabideak"\nProposatutako gaia: Lanbide Heziketa Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Sistema automatizatuak (Modulua) Proposatutako gaia: Lan giroko harremanak (Zeharkako Ikasgaia) Proposatutako gaia: Elektrizitatea eta Elektronika (Lanbide Arloa) Generoa / Forma: Curriculumeko baliabideak\n1 Automatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) Lan giroko harremanak (Zeharkako Ikasgaia) Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) Sistema automatizatuak (Modulua) Guztiak ikusi ... gutxiago ...


Homeopatia ez dute diru publikoz ordainduko Ipar Euskal Herrian\nHomeopatiaren etorkizuna kolokan dago Frantzian. Egun, Gizarte Segurantzak bere gain hartzen du produktu horien kostuaren %30, baina Osasunaren Goi Agintaritzak argitaratutako txosten batek aldaketak ekarri ditu: homeopatia diru publikoz ez laguntzea aholkatu zuen agintaritzak, produktu horien eraginkortasuna frogatzen duen oinarri sendorik ez dagoelakoan.\nAgnes Buzyn Frantziako Osasun ministroak jakinarazi du erabakia: 2021etik aurrera produktu homeopatikoak diru publikoz ordaintzeari utziko diote. Buzynek arrazoitu du agintaritzaren aholkuei jarraitzea onetsi duela, eta homeopatiaren laguntzak ezabatzeko prozesuari ekingo dio Gizarte Segurantzak. Lehen urratsa laguntzak murriztea izango da; 2020an kostuen ordainduko du estatuak.\nInformazio osoa: https://www.berria.eus/albisteak/168698/homeopatia-ez-dute-diru-publikoz-ordainduko-ipar-euskal-herrian.htm


Free chat Doña Inés. Ausazko arrotz doan txateatu berehala Doña Inés tik.\nFree chat Doña Inés\nOngi etorri Chatroulette Doña InésEdozein lekutan, munduko pertsona aleatory bat konektatzeko. Chatroulette Doña Inés dezakezu honako aukeren artean aukeratu:- Guztiak pertsona mota Doña Inés doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nDoña Inés hirien zerrenda:


Konfinamenduari musika, Baztarrikaldean - Azkoitia - Maxixatzen.eus\nKonfinamenduari musika, Baztarrikaldean\nMaxixatzen.eus 2020-03-19 12:43\nEgunero, 20:00etan, balkoi eta leihoetara irteten dira auzoko bizilagunak eta festa egiten dute. Etxeko txikienei zuzendutako egitaraua prestatu dute biharko.\nBaztarrikaldeko bizilagunek musika eta umore ona darabiltzate konfinamenduari aurre egiteko erreminta gisa. Egunero-egunero, 20:00etan, balkoietara eta leihoetara ateratzen dira eta sekulako festa egiten dute. Etxe batekoak arduratzen dira musika jartzeaz. "19:00etan hasten gara balkoian musika ekipoa muntatzen", azaldu diote Maxixatzeni. Kable luzagarriak atera eta zortzi bozgorailu jartzen dituzte balkoian.\n"Hasieran, gure intentzioa zen Mikel Laboaren Txoriak txori abestia kantatzea eta txaloak jotzea, osasungintzan lanean ari diren profesionalei esker ona adierazteko". Baina ikusi zuten jendea animatzen hasi zela eta bizilagunek eskatutako abestien zerrenda eta guzti osatu dituzte dagoeneko. Facebook orrialdea ere sortu dute, Bastarrikaldie EtxeanGeratuDa izenarekin, eta han jartzen dute eguneko egitaraua. Abestiak orrialde horren bidez eskatzen dituzte auzoko bizilagunek eta proposamenak ere egiten dituzte, esate baterako, tanborrada txiki bat egitea.\nluntzeko eguneroko saioaz gain, umeentzako festa ere antolatu dute biharko, etxetik atera gabe igaro beharko duten zubia arintzeko. "Etxeko txikienei behar bezala eskertu nahi diegu egiten ari diren esfortzua eta saiakera". Balkoiak apaintzeko eta 14:00etan balkoira ateratzeko deia egin diete auzokoei. Egitarauan jartzen duenaren arabera, merezitako txalo zaparrada emango diete umeei eta haientzako kantak jarriko dituzte, besteak beste. Gurasoei ere animatzeko eskatu diete antolatzaileek.\n"Pixka batean bada ere, pantailak albo batera utzi eta gorputza mugitzeko aukera ematen digu musikak eta, gainera, giro polita sortzen da auzotarren artean". Konfinamendua bukatu artean, ez da festarik faltako Baztarrikaldean.


Adierazi dute Mirakontxako obrak %50-70 garestitzeko bidean direla | Gizartea | Berria\nAdierazi dute Mirakontxako obrak %50-70 garestitzeko bidean direla\nIñaki Arriola Garraio sailburuak berretsi du Jaurlaritzak «konpromisoa» daukala Donostiako metroa egiteko. Aurreikusi baino bi urte geroago jarriko dute azpiegitura martxan, 2024an\nIñaki Arriola, atzo, Donostiako metroko lanak bisitatzen, Kontxako hondartza ondoan. JON URBE / FOKU Tamaina handiagoan ikusi\nUra eta hondarra agertu ziren Donostiako metroaren lanetan, Mirakontxa eta Easo arteko tunelean, eta, horren eraginez, zati horretako lanak gelditu egin zituzten joan den irailaren 25ean. Orduan, ETSk esan zuen azpiegitura egiteko adjudikazio kontratua bertan behera uztea aztertzen ari zela, eta hala egin dute, legeak hala eskatzen duelako, Iñaki Arriola Lurralde Plangintza, Etxebizitza eta Garraio sailburuak atzo azaldu zuenez: «[Kalteak] konpontzeko aplikatu behar diren eraikuntza teknikak ez zeuden jatorrizko proiektuan jasota, eta esleipenaren kostua kontratuen legeak baimentzen duena baino askoz gehiago handitzea ekarri dute». Horregatik eten dute kontratua, hasieran egindako kontratua baino %50 gehiago garestituko direlako zati horretako lanak. Sailburuak aitortu du litekeena dela esleipen berria %70 garestiagoa ere izatea: «Segurtasuna da lehentasuna, eta irtenbide geoteknikoak garestiak dira». Mirakontxa eta Easo arteko lanen kontratua 53,2 milioi euroan adjudikatu zuten.\nLanen kostuak oso gora egingo duen arren, Eusko Jaurlaritzak lanak amaitzeko konpromisoa berretsi du, eta, horretarako, Arriolak Eneko Goia Donostiako alkatearekin bilera bat egin zuen atzo goizean, hiriburuko udaletxean. Nabarmendu zuen, halaber, lanen gelditzeak aurreikusitako saihesbide osoko 500 metrori eragiten diela; azpiegitura osoa egiten dutenean, 6,9 kilometro hondeatuko dira. Obren %90 hondeaturik dagoela ere azpimarratu zuen: «Izaera geologikoa duten arazoak Mirakontxa-Easo tarteko bi puntutan daude, 400 metro eskaseko sektore batean, hondartzaren eta Easo plazaren inguruan». Gainerako lanak martxa onean doazela azaldu zuen.\nAurreikuspenez bestera ura eta hondarra agertu izanak lanen zati bat gelditzea eragin badu ere, metroa egiteko lanek aurrera jarraitzen dute: «Obrak ez daude geldirik, eta lanean jarraituko dugu ahalik eta lasterrena amaitzeko». Arriolak esan zuen Mirakontxa eta Easo arteko lanak, aurreikusi bezala, 2021eko uztailean amaituko direla, baina Donostiako metroa ez da aurreikusitako epean martxan egongo: 2024rako egongo da martxan, Arriolaren arabera, hasieran aurreikusi zuten baino bi urte geroago.\nArriolak barkamena eskatu zien herritarrei lanek egin ditzaketen kalteengatik, eta «ahalik eta kalterik txikienak egiten» saiatuko direla jakinarazi. Baina ulertzeko ere eskatu zien, azpiegiturak Donostiari eragin diezazkiokeen «onurak» handiak baitira, haren ustez. Horregatik, lanek iraun bitartean pazientzia ere eskatu zien donostiarrei, Kontxako hondartzan egiten ari diren lanetara egindako bisitan.\nBaina mezu hori bere egin ez zuen herritar talde bat agertu zen Arriolaren agerraldira. Metroaren aurkako ekintzaile batzuek obrak gelditzeko eskatzen duten bandera batzuk eskuan zituztela egin zioten harrera sailburuari.\nManifestazioa, metroko lanak gelditu ditzaten


“Mozorroa kenduko diogu bullying-ari” - Deialdiak - gipuzkoangazte\n“Mozorroa kenduko diogu bullying-ari”\nBizikasi programa, jazarpen-egoerei aurrea hartzeko sortu da, eta halakorik gertatu den kasuetan jazarpena pairatu duen ikaslearekin esku-hartze egokia eskaintzeko.\n“Mozorroa kenduko diogu bullying-ari” lelopean, ekimen honen bidez, gizartean kontzientzia zabaldu nahi da, eskola-jazarpenak jolasaren, txantxaren edo une bateko tira-biraren mozorroa hartzea saihesteko.\nLehentasunezkoa da eskola-jazarpena pairatzen duenari laguntza ematea, baina era berean, garrantzitsua da jokamolde jazarlea duen ikasleari ere laguntzea, mozorro hori erantzi dezan, eta sortu duen minaz jabetu dadin. Eta zeregin horretan, guztion inplikazioa behar da. Kanpaina honek gonbidapena luzatzen dio gizarte guztiari.\nBizikasi, jazarpen-egoerei aurrea hartzeko sortu da, eta halakorik gertatu den kasuetan jazarpena pairatu duen ikasleari esku-hartze egokia eskaintzeko; baina baita ere jazarpenaren aurrean ikusle-rola betetzen dutenekin eta jarrera jazarlea duten ikasleei ere.\nGogorarazi beharrekoa da eskola-jazarpena haur eta gazteen artean gertatzen dela. Jazarpenari era koordinatuan aurre egin ahal izateko, Bizkasik garapen mailakatua izango duen proiektua planteatzen du. Hau da, era antolatuan, doituan eta ikasle guztientzako neurriz osaturiko hezkuntza-paradigmatik abiatuta, eskola-jazarpenari aurre egingo dio, eta elkarbizitza positiboa sustatuko. Horretarako, ezinbestekoa da prebentzio-neurriak hartzea, hau da, Hezkuntza Sisteman diharduten kide guztiak formatu, gaitu, hornitu, eta aberastu beharrezko ikuskera, gaitasun, trebezia eta tresneriaz, ikastetxeetan izan litezkeen jazarpen kasuei aurre egiteko.


Bideo bidezko konpromisoa gailuaren arabera Martech Zone\nBideo bidezko konpromisoa gailuaren arabera\nOstirala, abenduaren 30, 2011 Osteguna, abendua 29, 2011 Douglas Karr\nBideoak gorantz jarraitzen duen bitartean, pentsa liteke jokabidea ez dela oso desberdina gailu batetik bestera. Hala ere, badago kontrako froga dezente. Ooyalak hiru hilean behin argitaratzen duen txostena kaleratu du 100 milioi erabiltzaileen ikusmoldearen portaera aztertzen duena. Wistiya datuen aurkikuntzak erakusten dituen infografia hau kaleratu du.\nTags: bideoaren portaerabideo mahaigainabideo eramangarriabideo mugikorrabideo tabletabideoa ikusten\nGarrantzitsua al da zure maila organikoa?\nProfesionalen 2012ko Edukien Iragarpenak


Mezu bat bidali zure eskaerarekin helbidera reservas@sansebastianreservas.com IRTENALDITXO KANTAURI ITXASOKO PERLA 68�TIK AURRERA [info+]Irtenalditxoak barne hartzen ditu:* Bi gaueko ostatua, gosaria barne. Gosaririk gabe pentsioetan eta aterpean.*La Perla Talasoterapia Zentroan Sasoian Jartzeko 2 orduko Zirkuitua.*Gehigarriak logela bakoitzako:- San Sebasti�n Card txartel turistiko bat.- Welcome pack bat, Donostiako eta Gipuzkoako turismo informazioarekin.AUKERAKO GEHIGARRIAK:� Afaria La Perla jatetxean. Izen handiko sukaldaritzaz gozatuko duzu, giro atseginean eta Kontxako Badiaren ikuspegi zoragarriarekin.� Masajea kabina bikoitzean (40 minutu) eta afaria La Perla jatetxeanErreserbatzeko ONLINEHEMEN klikatu.Ostatu zerrenda eta prezioak Pdf-n deskargatzeko HEMEN klikatu. Erreserba ezazu zure irtenalditxoa datorren urterako 2014 bidali mezu bat helbidera reservas@sansebastianreservas.com, ostatu zerrenda eta prezioak Pdf-n deskargatzeko HEMEN klikatu. ----SAN VALENTIN IRTENALDITXOA (2013ko OTSAILAN)----- Ezin da inoiz jakin nola buka daitekeen gau erromantiko bat; bai, ordea, nola hasi ahalik eta hoberen...Hemen uzten dizuego gure azken proposamena, akaso urrengo urterako... HEMEN Votaciones:11 Puntuaci�n:7,18 24/10/2013 M� DOLORES ALARCON Coment�:


40 urtez, nazio bat independentziarako borrokan | Geuria\n40 urtez, nazio bat independentziarako borrokan\nSaharako Errepublika Arabiar Demokratikoa (RASD) 1976ko otsailaren 27an aldarrikatu zen Fronte Polisarioari esker. Polisario izena gaztelaniazko izen osoaren akronimoa da: Frente Popular de Liberación de Saguía el Hamra y Río de Oro. Luali Mustapha Sayed Fronte Polisarioaren fundatzaile sahararrak bideratu zuen aldarrikapen hura.\nRASDak 284.000 km2 ditu eta Marokorekin, Aljeriarekin, Mauritaniarekin eta Ozeano Atlantikoarekin muga du. Baliabide natural propioak ditu eta petrolio eta gas potentzial izugarria duen herrialdea da.\nSaharar herrialdea espainiar kolonia izan zen, baina Madrileko Itunaren ondorioz Marokoren eta Mauritaniaren menpe dago. Geroztik, Saharar herriak borrokan dirau kolonialismo marokoarraren kontra. Munduko herrialdeen artean inork ez du Marokoren subiranotasuna Mendebaldeko Sahararekiko aitortzen.\nBarne-arrazoiengatik Marokok Mendebaldeko Sahara indarrez hartu zuen 1975ean eta ordutik jarraitzen du arazo ekonomikoari, sozialari eta politikoari dagokionez gatazka erabiltzen iritziaren distrakzio bezala. 40 urtez lurraldea ilegalki okupatu eta giza eskubideak urratzen ari da: Marokok Saharar eremuko baliabideak atzerriko enpresei eskaintzen dizkie, ustiapen horrek abantailak eman diezazkion legez kanpoko okupazio horri.\nIndarrean hartzen den lurraldearen anexioa ez da saritua izan behar. Oso kezkagarria da Nazio Batuen (NBE) manipulazio saiakerak ikustea, bakea eta justizia lortzeko tresna gisa sortu zenean. Hala ere, Mendebaldeko Sahararen kasuan, oinarrizko eskubide bat urratzen ari da: autodeterminazioaren eskubidea, alegia.\nSaharar gatazka munduko 90 herrialde baino gehiagok aitortzen dute eta datozen egunetan NBEko Segurtasun Kontseilua ekintza horren inguruan mintzatuko da. Espero dut zerbait berria eta bidezkoa izatea erabakia, saharar herriaren mesedetan. 40 urtez baldintza oso penagarrietan bizi izan da saharar herria Tindufeko errefuxiatuen kanpamenduetan, eta okupatutako guneetan Marokoko agintarien zapalkuntza jasan du.\nSailkatuta: Gutuna, Munduaz Blai, Sahara, Said Bon Edda\nSahara eta Euskal Herriaren artean zubi lanean dihardu Etxebarriko Munduaz Blai Elkarteak\nItxaso Ferreras: “Munduko herririk gazteena da Hego Sudan eta horrek alde onak eta txarrak dakartza”


Saint-Jodard - Wikipedia, entziklopedia askea.\n45° 52′ 50″ N, 4° 07′ 56″ E / 45.8806°N,4.1322°E / 45.8806; 4.1322Koordenatuak: 45° 52′ 50″ N, 4° 07′ 56″ E / 45.8806°N,4.1322°E / 45.8806; 4.1322\nVendranges, Neulise, Pinay, Saint-Paul-de-Vézelin, Saint-Priest-la-Roche eta Vézelin-sur-Loire (en)\n183 (%45.5) 231 (%57.5)\nSaint-Jodard Frantziako udalerri bat da, Loira departamenduan dagoena, Auvernia-Rodano-Alpeak eskualdean. 2013an 608 biztanle zituen.\n2007an Saint-Jodard udalerrian erroldatutako biztanleak 608 ziren. Familiak 156 ziren, horien artean 60 pertsona bakarrekoak ziren (16 bakarrik bizi ziren gizonak eta 44 bakarrik bizi ziren emakumeak), 40 seme-alabarik gabeko familiak ziren, 52 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 202 etxebizitza zeuden, 158 familiaren etxebizitza nagusia ziren, 29 bigarren erresidentzia ziren eta 15 hutsik zeuden. 161 etxeak ziren eta 40 apartamentuak ziren. 158 etxebizitza nagusietatik 97 bere jabearen bizilekua ziren, 58 alokairuan okupaturik zeuden eta 4 doan lagata zeuden; 8 etxek bi gela zituzten, 25 etxek hiru zituzten, 41 etxek lau zituzten eta 85 etxek bost zituzten. 91 etxek euren parking plaza propioa zuten azpian. 84 etxetan ibilgailu bat zegoen eta 50 etxetan bat baino gehiago zituzten.\nSaint-Jodard udalerriko biztanleria-piramidea 2009an .\n2007an lan egiteko adina zuten pertsonak 443 ziren, horien artean 138 aktiboak ziren eta 305 inaktiboak ziren. 138 pertsona aktiboetatik 124 lanean zeuden (57 gizon eta 67 emakume) eta 14 langabezian zeuden (7 gizon eta 7 emakume). 305 pertsona inaktiboetatik 23 erretiraturik zeuden, 98 ikasten zeuden eta 184 "bestelako inaktibo" gisa sailkaturik zeuden.\n2009an Saint-Jodard udalerrian 147 unitate fiskal zeuden, 344,5 pertsonek osaturik. Pertsona bakoitzeko diru-sarrera fiskalaren mediana urteko 14.493 euro zen.\n2007an zeuden 14 komertzioetatik, 4 eraikuntza enpresak ziren, 3 ibilgailuen saltze eta konpontze enpresak ziren, 1 garraio enpresa zen, 3 ostalaritza eta jatetxe enpresak ziren, 1 zerbitzu enpresa zen, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 6 zerbitzu publikoetatik, 1 posta bulegoa zen, 1 igeltseroa, 1 zurgina, 1 iturgina, 1 argiketaria eta 1 jatetxe.\n2000. urtean Saint-Jodard udalerrian 18 nekazaritza-ustiategi zeuden, 396 hektarea erabiltzen.\nPinay (0,9 km)\nSaint-Georges-de-Baroille (3,5 km)\nSaint-Paul-de-Vézelin (3,6 km)\nNeulise (4,1 km)\nSaint-Priest-la-Roche (4,8 km)\nSaint-Marcel-de-Félines (4,8 km)\nBNF: 15259809q (data)\nOrriaren azken aldaketa: 16 martxoa 2021, 09:39.


Naturarentzako Mundu Fondoak dio klima-aldaketa aurreikusitakoa baino azkarragoa eta larriagoa dela | Consumer\nNaturarentzako Mundu Fondoak dio klima-aldaketa aurreikusitakoa baino azkarragoa eta larriagoa dela\nMende hau amaitu baino lehen, lehorteak eta bero-boladak hirukoiztu egingo dira Espainian.\nNaturarentzako Mundu Funtsak (WWF, ingelesezko siglak) atzo argitaratu zituen azken ikerketen bilduma batek erakusten duenez, klima-aldaketa orain arte aurreikusitakoa baino bizkorragoa eta sakonagoa da, eta, Espainiaren kasuan, lehorteak eta bero-boladak hirukoiztu egingo dira mende hau amaitu baino lehen.\nEuropako Batasunak (EB) bere gain hartu behar ditu bere erantzukizunak, eta 2020rako berotegi-efektua eragiten duten gasen murrizketa %20tik %30era igotzea eskatu zuen WWFk. Klima Aldaketaren Gobernu arteko Taldeak (IPCC), Bakearen Nobel saria jaso zuenak, txosten bat argitaratu zuen iaz, 150 herrialdetako 4.000 zientzialariren iritziekin. Txosten horretan, “garai klimatiko berri bat” zegoela esaten zen, eta, adibidez, tenperatura globala sei gradu igo zitekeela 2099 arte. Urtebete geroago, ikerketan egindako aurrerapenek egoera are kezkagarriagoa erakusten dute, WWFk atzo jakinarazi zuen txostenak aitortzen duenez.\nHala, azterketa berriek erakusten dutenez, itsas mailaren igoera (IPCCk 0,59 metro aurreikusi zuen mendearen amaierarako) bikoitza baino handiagoa izan liteke. Gainera, Mediterraneoko eskualdeari dagokionez, 2003ko tenperatura oso altuak (35.000 heriotza goiztiar eragin zituzten Europa osoan) hiru aldiz maizago gertatuko dira mendearen amaieran. Halaber, “iraupen luzeko lehorteak nabarmen haziko dira” eta laborantzako lurrak lehortuko dira.\nIldo beretik, Artikoko izotza urtzea aurreikusitakoa baino 30 urte lehenago gertatuko da, eta, milioi bat urtean lehen aldiz, 2013tik 2040ra bitartean gerta liteke. Berotze globalaren ondorioz, bestalde, euri- eta uholde-mailak handitu egingo dira Europa osoan, Espainiako hegoaldean eta beste eskualde batzuetan izan ezik. Gainera, orain dela gutxi egindako ikerketen arabera, Erresuma Batuko eta Ipar Itsasoko zikloien kopurua eta intentsitatea handitu egingo da, eta urakan eta ekaitz bihurtuko dira Europako mendebaldean eta erdialdean.\nfondo mundial-eu klima-aldaketa lehorteak naturaleza-eu previsto-eu


Vitoria-Gasteizko Udalaren web-orria - Hezkuntza Zerbitzuko Plan Estrategikoa 2016/2022\nHezkuntza Zerbitzuaren Plan Estrategikoa 2016/2022\n1990. urtean, Vitoria-Gasteizko Udala Hiri Hezitzaileen Gutuna idazten lagundu zuen tokiko gobernuetako bat izan zen. Tokiko gobernuek hezkuntza-esparruan dituzten eskumenak betetzeaz harago, Vitoria-Gasteizko Udala konprometituta dago gure udalerria Hiri Hezitzaile gisa garatzeko. Hala, ezagutzari esker, lortu dugun esperientziari esker eta Hezkuntza Zerbitzuak egindako lanari esker, Hezkuntza Zerbitzuaren Plan Estrategikoa egin dugu. Plan horretan, hainbat jardunbide eta helburu nagusi ezarri dira epe luzerako, 2016tik 2022ra bitartean.\nII. III. Programazioaldiak\nPlanaren bidez lortu diren emaitzez gain, plana egiteko prozesua bera balio handikoa izan da; izan ere, elkarlanaren fruitua izan da, eta Hezkuntza Zerbitzuan lan egiten duten hainbat pertsonak hartu dute parte (gutxi gorabehera 100 pertsonak), Lehen Haurtzarorako Hezkuntza Atala eta Hezkuntza Ekintzen Atala aintzat hartuz, hain zuzen ere. Udal talde politikoekin (2016ko ekainaren 14an) eta Udal Eskola Kontseiluarekin (2016ko urriaren 25ean) ere egin da aurkezpena eta azterketa.\nPlan Estrategikoa proposamen integrala da. Horren bidez, hezkuntza-esparruko politika espezifikoan eta zeharkakoan oinarrituta, Hezkuntza Zerbitzuak udalerriko hezkuntzan esku hartzeko prozesua garatu ahal izango du. Prozesu hori gauzatzean, berebiziko garrantzia du, adierazi dugun bezala, lurraldean esku hartzen duten erakundeekin, elkarteekin eta eragileekin lankidetzan aritzea, eta, modu esanguratsuago batean, Eskolarekin, hiriko hezkuntza-sarea eraikitzean, horrek baitu pisu handiena.\nJakin badakigu Hiri Hezitzailea erakundeen, hezkuntza- eta gizarte-eragileen, eta, oro har, herritarren arteko lankidetzan oinarrituta eraiki behar dela. Beraz, oso garrantzitsua da eraikuntza-prozesu horretan guzti-guztiok parte hartzea. Hori dela eta, zure ekarpena edo azalpena ematera animatu nahi dizugu.


Arriskutsuak izan daitezkeen animaliak edukitzeko lizentzia eskuratzea. Helburu horretarako, arriskutsuak izan daitezkeen zakurrak jarraian aipatzen diren arrazakoak izango dira, baita ere euren artean gurutzatutakoak:\nEra berean, arriskutsuak izango dira baita ere martxoaren 22ko 287/2002 Errege Dekretuaren II. Eranskinean aipaturiko baldintza guztiak edo gehienak betetzen dizuztenak.\nE403 Animali arriskutsuak: lizentzia eskaera\nE403 Animali arriskutsuak: zinpeko aitorpena\nE403 Aurrekari penalik ez duela egiaztatzeko ziurtagiri eskaera\nAurrekari penalik ez duela egiaztatzen duen agiria, Andoaingo udalak izapidatuko duena.\nJatorrizkoak eta fotokopiak konpultsatzeko\nEskatzailearen bi argazki berri, nortasun agiriaren neurrikoak eta kolorezkoak.\nArriskutsuak izan daitezkeen animaliak edukitzeko lizentziaren udal tasa ordaindu dela egiaztatzen duen agiria.\n23 - Arriskutsu Litezkeen Animaliak (ALA)\nArriskutsuak litezkeen animalien erregistro inskripzioaren ziurtagiria 23,70 €\nArriskutsuak litezkeen animalien erregistro inskripzioaren txartela 5,65 €\nArriskutsuak litezkeen animali edukitzeko lizentzia txartela 5,65 €\nArriskutsuak izan daitezkeen animalien zuzenbide araudiari buruzko 1999ko abenduaren 23ko 50/1999 Legea\nAbenduak 23ko 50/1999 Legea garatzen duen martxoaren 22ko 287/2002 Errege Dekretua\nEskaeraren aurkezpena. Andoaingo Udalak, Udaltzaintzak horrela eskaturik, ofizioz hasi ahal izango du ere espedientea.\nAlkatetzaren Ebazpena arriskutsuak litezkeen animaliak edukitzeko lizentzia emanez edo ezetsiz.\nBaimeneko daturen bat aldatuz gero, titularrak jakinaren gainean jarriko du Andoaingo Udaleko Zerbitzuetako Zinegotzi Ahalduna, aldaketa egunetik hamabosteguneko epean.\nFitxategiaren izena: Animalia arriskutsuak\nDBEB kodea: A13\nFitxategiaren xedea: Animalia arriskutsuen edukitza kudeatzeko datu pertsonalak biltzen dituen fitxategi automatizatua


Bara Bara, Bere Bere • ZUZEU\nBeti gustatu izan zait kontsideratzea musika arloan zertxobait badakidala: talde onak eta txarrak bereizteko gai naizela, rock estiloko klasikoak mirets ditzakedala eta batez ere, ez naizela eramaten uzten 40 Principales edo Gaztea bezalako irratiek jartzen dituzten fundamenturik gabeko abestiengatik. Alegia, diskoteka guztietan jartzen dituzten horiengatik. Mais c’est la mode! Eta gizakiak garenez gero, azkenean inguruari jarraitzen diogu.\nEz naiz harro sentitzen, baina ez dut zertan lotsatu ezta, gertatzen zaidan zerbait da, eta kitto, ez dut inor engainatu behar: “Bara bara, bere bere” kanta gustatzen zait, ondo pasatzen dut entzuten ari naizen bitartean. Argi daukat esaldiek ez dutela zentzu handirik eta matxistatzat jo dezakegula abestiaren esanahi osoa, baina zer egingo diogu! Nik ez ditut nire gustuak aukeratu, etengabe entzuteak baldintzatu egin nau.\nOnerako zein txarrerako (gehiago txarrerako esango nuke), abesti mordoarekin gertatu ohi den fenomenoa da eta ez da zerbait berria. “Macarena”rekin hasiz, Spice Girls-en “Wannabe”tik pasaz, “Ai se eu te pego”ra iritsi garen arte. Nork ez du hiru abesti horietako bat bera ere abestu edo dantzatu noizbait? Onartu beharra dago gogoraerrazak direla, eta batzuetan deskonektatzen laguntzen dutela. Zentzugabetasunak dakarren motibazio hutsa da, bai.\nAipatu nahi dut hau euskal gizartean ere gertatzen dela, nik behintzat ez baitiet mamirik aurkitzen Ugaren “Hau da gaua”, Nahiadance-en “Nahia” edo izugarri atsegin dudan Gatiburen “Bang-bang txik-txiki” bezalako abestiei. Eta hirurak egin dira ezagunak, bakoitza bere garaian eta adin jakin bateko jendearen artean, noski, baina askok kantu gogaigarriak direla uste duten arren, hala pentsatzeko ere noizbait entzun behar izan dute. Eta gogora dezagun beti dugula irratia eta telebista itzali edota diskotekatik ateratzeko aukera.\nHala ere, aniztasunean murgildurik dagoen gizarte orotan gertatzen dena da, ez? Pertsona batek gustu anitzak izan ditzake, bakoitzarengan faktore askok eragiten dutelako. Hori bai, garrantzitsua iruditzen zait norbera bere buruarekin zintzoa izatea eta arrazoitzen saiatzea zergatik egiten dugun zerbait edo zergatik ez, batez ere, gero lotsatu behar ez izateko. Jakin behar dugu noiz entzun gauza bat eta noiz bestea, dena erabilgarri baita mundu honetan. Txakur berdea, ardi beltza edo gitarra urdina izan nahi dugun arren, inguruak duen melodia errezena jarraitzen dugu, sintonian egoteko orkestra osatzen duten beste guztiekin. Ironia apur batek bizitza biribil diezaguke.\n Espero dut honengatik inork ez uztea nirekin hitz egiteari! (Twitter-en jarraitzaileren bat galduko dudanaren beldur naiz…)\n Aitortzen dut ez nuela tutik ere ulertu Google-en “Bara bere traducción” sakatu nuen arte.


Tolosako Udaberri dantza taldeak Valladoliden emango du emanaldia — dantzan.eus\nHemen zaude: Hasiera › Hemeroteka › Tolosako Udaberri dantza taldeak Valladoliden emango du emanaldia\nTolosako Udaberri dantza taldeak Valladoliden emango du emanaldia\nDatorren Uztailaren 30ean, Tolosako Udaberri Dantza Taldeko kideak Valladolid-eko Viana de Cega herrira doaz 1988 ezkero urtero ospatzen den jaialdira gonbidatu zaituztete eta bertako dantza taldeak, "La Rotonda de Viana de Cega" taldeak hain zuzen ere.\nViana de Cega herria Valladolid-etik 15 kilometrotara dago eta bertako dantza taldea gaur egun 16 dantzariz osatua dago, nahiz eta esan dutenez, 80 pertsonako talde zabala izatera iritsi izan diren.\nBertako taldekideek tolosarrei esan dietenmez, urteak dira jaialdi hontara euskal dantza-taldeak gonbidatzen dituztela, beraien esanetan euskal tradizioa deigarria bai-tzaie eta nahiz eta geografikoki beraiengandik oso urruti ez egon, oso desberdina omen da beraien kulturarekin alderatuz.\nUdaberrikoak bertan izango diren egunetan, herriko kiroldegian emango diote ostatu eta otorduak herriko Kultur Etxean burutuko dituzte. Gainera, inguruko herriak ere ezagutzeko parada izango dute.\nGuzti hau prestatzeko, Udaberri Dantza Taldeko kideak jo eta su entsaiatzen ari dira uztaila guztian zehar, nahiz eta horretarako ditugun instalazioak egokienak ez izan. «Espero dugu Viana de Cega herrian gure kulturaren onena erakutsiko dugula eta besarkada handi batez agurtzen gara», diote tolosarrek.\nBestalde, Zikloia! kale antzerkiko eta kafe-antzerkiko festibala aurrera doa. Uztailare 3an hasi zan indarrakin, herriko kalean zehar, eta bi tabernetan ere. Artstak batzuk egon dira Festibal honeta, David Batlló (Malabarista), Fermín Satnlés (Malabarista), Nanny Cogorno (Circo), Mariano Martinez (Café-Teatro), Kixka (Títeres). Sorpresa askoekin jarraitzen du aste honetan zehar, magia, juglareak, txontxongiloak, ipuinak. Animatu opari bat da, fantasia uda pasatzeko aukera oberena da ta...\nDatorren aste honetako programazioa: Asteazkena hilak 21, gaueko 22:30an, Elorri pub El Mago Diego (Magia). Osteguna 22, La compañía del saco juglareak (19:00etan, plaza E.Herria) eta El Mago Diego (Magia), Asteasuarran, 22:30etan.\nTolosako Udaberri taldeak Valladoliden erakutsiko ditu gure dantzak eta folklorea. :: DV


Google-k FloC-ren ezarpena Chrome-n 2023ra arte atzeratu du | Linuxetik\nGoogle-k FloC ezartzea Chrome-n 2023ra arte atzeratu du\nGaratzaile eta plataforma ugarik beren desadostasuna adierazi ondoren ezarpenarekin FloC Google Chrome arakatzaile ezagunean, "Chrome" bilaketa erraldoiak aurkeztu du Duela gutxi zure planetan aldaketa bat egin dela uneko orriko domeinua ez den beste gune batzuetara sartzean Chrome-k hirugarrenen cookieak onartzen dituela amaitzeko (cookie hauek iragarkien sareetan, sare sozialetako widgetetan eta sistemen web analitiken kodean dauden guneen arteko erabiltzaileen mugimenduak jarraitzeko erabiltzen dira).\nHemen blogean horri buruzko oharrak partekatu ditugu eta azken kasua Amazonena da, hau da, FloC bere webguneetatik lehen eguna baino lehen blokeatu gabe, horretaz gain, ezin dugu ahaztu GitHub-ek eta WordPress-ek blokeatzea ere, besteak beste.\nZuetako askok galdetuko duzue zergatik askok FLoCen aurka egiten duten eta hori da arazo nagusia erabiltzaileek "jarraipen zaharra" eta "jarraipen berria" artean aukeratu behar dutela eta kritikari askok behin eta berriz esan dute hirugarrenen cookieak baimentzea gauza egokia zela webeko akatsik handiena eta orain beste protokolo multzo baten pean exekutatzen uztea estandar zaharrak bezain kaltegarria da.\nHori guztia gorabehera, Google-k inplementazio planekin jarraitzen du FloC-en, nahiz eta Chrome-n hirugarrenen cookieak onartzen hasieran 2022 arte amaitzea aurreikusten zen, hau da epea gutxienez urte eta erdi aldatu daizan ere, hirugarrenen cookien ordezkoa ezartzeko espero baino denbora gehiago behar da.\nGoogle-k aipatzen duenez, 2022. urtearen amaieran, cookieen jarraipena egiteko teknologiak ordezkatzen dituzten teknologien probak osatzea eta Chrome-n aktibatzea aurreikusten da. Horren ondoren, iragarkien sareei eta guneei gutxienez 9 hilabete ematea aurreikusten da zure migratzeko sistemak, zure lana kontrolatu eta iruzkinak bidali. 2023 erdialdean, Chrome-k hirugarrenen cookien laguntza pixkanaka kentzen hasiko da hiru hilabetean zehar.\nWeb komunitatearekin lanean jarraitzeko asmoa dugu funtsezko arloetan ikuspegi pribatu gehiago sortzeko, hala nola iragarkien neurketa, eduki eta iragarki garrantzitsuak eskaintzea eta iruzurrak hautematea.\nAldaketak Privacy Sandbox ekimenaren barruan sustatzen ari diraErabiltzaileek pribatutasuna mantentzeko duten beharraren eta iragarkien sareek eta guneek bisitarien lehentasunak jarraitzeko duten nahiaren arteko konpromisoa lortzea du helburu. Cookieen jarraipena egin beharrean, FLoC (Federated Learning of Cohorts) teknologia erabiltzea proposatzen da erabiltzaileen interesak zehazteko pribatutasuna urratu gabe, antzeko interesak dituzten erabiltzaile taldeak nabarmendu ahal izateko, banakako erabiltzaileak identifikatu gabe.\nGaur egun, Chrome-k eta beste batzuek 30 proposamen baino gehiago eskaini dituzte, eta horietako lau jatorrizko frogetan daude eskuragarri. Chrome-rentzat zehazki, gure helburua 2022. urtearen amaierarako funtsezko teknologiak edukitzea da garatzaileen komunitatea bereganatzen hasteko.\nFLoC proban Chrome-n ezartzeak erresistentzia eragin du komunitatean eta FLoC-k arazo guztiak konpontzen ez dituen eta arrisku berriak sortzen dituenarekin lotutako kritikak, hala nola erabiltzaileen diskriminaziorako baldintzak sortzea eta erabiltzailearen mugimenduak ezkutuan identifikatzeko eta kontrolatzeko faktore osagarria agertzea.\nErresuma Batuko Lehiaketa eta Merkatuen Agintaritzarekin (CMA) dugun konpromisoa betez eta hartutako konpromisoekin bat etorriz, Chrome-k hirugarrenen cookieak ezabatu ditzake hiru hilabetean zehar, 2023 erdialdean hasi eta 2023 amaieran amaituko da.\nMozillaren arabera, Floc teknologia hobetu behar da Gaur egungo moduan, bere onarpen masiboa arrisku handiz josita dago.\nBukatzeko horri buruz gehiago jakiteko interesa baduzu oharrari buruz, egiaztatu dezakezu xehetasunak ondoko estekan.\nArtikuluaren bide osoa: Linuxetik » Berri » Google-k FloC ezartzea Chrome-n 2023ra arte atzeratu du\nTPM: Trusted Platform Module-ren guztiaren zati bat. Eta bere erabilera Linuxen!\nSUSE Linux Enterprise 15 SP3 bertsio berria kaleratu da


Mina eta injustizia, baina aurrera egiteko indarra | Editoriala | GARA Euskal Herriko egunkaria\nHogeita bat urte igaro arren, “Egin”-en aurkako auzia ez da amaitu. Gizarte Segurantzari utzitako zorra GARA egunkariari endosatu zioten, eta ordainketa-etendura deklaratu behar izan zuen. Urte hasieran hartzekodunekin akordioa itxi ondoren, urratsak egiten ari dira ordainketa-etendura altxatzeko. Espolioaren zenbatekoa –3 milioi euro– eta ordaintzeko epea –bi urte– zehaztu eta ordaintzen hasi ondoren, orain administrazio judizialaren pean zeuden aktiboak jabeari bueltatu dizkiote. Pasa den astean, administratzaile judizialak Orain argitaletxe enpresari itzuli zizkion “Egin” egunkariak zituen ondasunak.\nPauso bakoitzarekin, “Egin”-en auziko bidegabekeriaren dimentsioa gero eta agerikoagoa da. Ondasun batzuk bueltatu dituzte, bai, desitxuratuta bada ere, baina beste batzuk bidean galdu dira. Gertatutakoaren paradigma Iruñeko bulegoa da. Letra batzuk besterik ez ziren falta ordaintzeko, eta horretarako dirua egon bazegoen, baina Auzitegi Nazionalak izendatu zuen administratzaileak ez zuen ezer egin. Eta azkenean, banketxearen eskuetan gelditu zen bulego hori. Antzeko zerbait gertatu da Hernaniko errotatibarekin. Lehenengo herdoiltzen utzi eta gero lapurrek desagerrarazi zituzten hondarrak. Eziagoko eraikinak ez du erabilera hoberik izan. Utzita egon da eta gaur egun erortzeko zorian dago. Ondasuna baino gehiago, arrisku bat besterik ez da. Eta Gasteizko bulegoa, osorik badago ere, itxiera burutu zuten indar armatuek beren mespretxuaren froga utzi zuten alde egin aurretik.\nZorrak ez dira herdoiltzen, kitatu arte betiko gelditzen dira. Ondasunak, aldiz, zaindu egin behar dira; ez bada ezer egiten ezinbestean galduko dira. Bidegabekeria egin zutenek bazekiten hori eta zorrak GARAri endosatu zizkioten bezalaxe, ondarea galtzea utzi dute. Auzi luze honetan proiektu baten suntsiketa planifikatua besterik ez da egon. Mina egin dute eta nabarmen gelditu dira; aurrera egiteko ahalegin kolektiboa hauspotu dute, ordea.


Elizondoko zahar etxeko enpresa kudeatzaileak «ez dituela hartu beharreko neurriak hartu» salatu du LABek - Baztan - Erran.eus\nElizondoko zahar etxeko enpresa kudeatzaileak «ez dituela hartu beharreko neurriak hartu» salatu du LABek\nTtipi-Ttapa 2020-04-18 15:00\nEgoiliarrak Lekarozera garraiatzeko erabakia Udalarena izan dela adierazi du LABek.\nLABen ustez «76 erabiltzailek eta 16 langilek» positibo eman izanak «garbi uzten du enpresa kudeatzaileak ez dituela hartu beharreko neurriak hartu».\nDuela aste batzuk, LAB sindikatuak IDEAk kudeatzen duen Elizondoko Francisco Joaquin Iriarte zahar etxeko funtzionamendua «arras eskasa» izaten ari zela salatu zuen. Horren aitzinean, enpresak «beraien gestio eredugarriaz» erantzun zion. Erantzun horretan «langileok gezurtitzat» hartu izana salatu du LABek. Are gehiago, «berriki ezagutu ditugun emaitzek, tamalez, arrazoia ematen digutela» uste dute.\n«Berriki ezagutu ditugun emaitzek, tamalez arrazoia eman digute»\nEgoera «gogorra» bizitzen ari direla gaineratu dute, batetik, «zama fisiko eta psikologikoaren ondorioz (lan ordu gehiago, heriotzak, presioak...)», eta bertzetik, «enpresak handikeriaz segitzen duelako jokatzen eta erabiltzaileen eta gure ongizatea bortz axola zaielako».\nHorren erakusle, IDEAko zuzendaria den Rafael Sanchez-Ostizek «kontratazio gehiago egin ahal izateko Baztango Udalak eskainitako dirulaguntzari hiru aldiz uko egin diola» salatu du: «gero euren burua nola txalotzen duten ikusi behar izateko, Covid-19a atzemateko probak egin dituen lehenbiziko zahar etxea direla erranez, 148 erabiltzailetatik 76k eta 85 langiletatik 16k positibo eman dutenean eta emaitza horiek izanda ez dutenean inongo neurririk hartzen». Horrek guztiak «haserrea eta amorrua» eragiten diela azpimarratu nahi izan dute.\n«Rafael Sanchez-Ostizek kontratazio gehiago egin ahal izateko Baztango Udalak eskainitako dirulaguntzari hiru aldiz uko egin dio»\nTxalogarritzat jo dute langileen jarrera, «lan orduak eta egunak beharren arabera egokitzeko prest daudelako eta Norbera Babesteko Ekipamendu (NBE) berak behar baino gehiagotan erabiltzen dituztelako». Gehiegizko erabilera «zahar etxeko zuzendaritzak NBEak giltzapean gordetzearen eta gerra garaian bezala, gutxika-gutxika ematearen» ondorio dela adierazi dute. Horrek, halaber, «inongo lan osasun segurtasun logikarik ez duela» deritzote.\nEsker oneko hitzak dituzte Udalarentzat «patronatuak duen utzikeriaren gainetik, alkatetzak jarrera aktiboa eta eraikitzailea» izan duela argudiatuz: «kontratazioak egiteko laguntzaren bitartez hainbat organismorekin kudeaketak eginez eta aipatutako probetan negatibo eman zutenak Lekarozko aterpean bakartzea lortuz». Lekarozera garraiatzeko erabakia Udalarena izan dela dio LABek: «azkeneko neurri hau berari esker lortu dela, etorkizunean, neurri hori bereganatuz, bertze inork bere burua txalotu ez dezan, gainera, zegokienean, erabaki hori hartu ez zutenak izan zirenean».\n«Neurriak berandu, presaka, zehaztu gabe eta langileon gain utzita hartu dituzte»\nNeurriak «berandu, presaka, zehaztu gabe eta langileon gain utzita» hartu dituztela argitu dute: «ez da deus berria azken aste hauetan». Egoiliarrak aterpera eraman zituztenean «egun batetik bertzera egindako aldaketa izanda, erabiltzaileak modu egokian egoteko eta osasuna bermatzeko beharrezko baliabideen» eskasia sumatu zuten. «Inprobisazioa oinarri» izatea salatu dute: «Noiz arte izanen da inprobisazioa osasun krisi hau kudeatzeko oinarria?».\n«Lehentasun ekonomikoak osasunaren gainetik paratu dituzte»\n«Lehentasun ekonomikoak osasunaren gainetik» paratu dituztela adierazi dute, «eta jarrera horrekin bizitza aunitz jokoan paratu dituzte. Denborak erranen du IDEAren handikeriak zenbat bizitza balio dituen, baina horren aitzinean norberak jakinen du zein eta zer txalotzen duen». Eurek argi dute: «gu, gure zaharren, lankideen eta osasunaren alde egonen gara. Bertze batzuek ez dute hori erraten ahal».


Iturrieta Sagardotegia - ERRESERBAK\nGustura hartuko dugu zure erreserba\nFormulario honen bidez, Iturrieta Sagardotegian bazkaltzeko edo afaltzeko erreserba eska dezakezu. Zure erreserba gure langileek baliozkotu behar dute, eta ez da onartuko berretsi arte. Formularioaren behe aldean, erreserben egutegia ikus dezakezu gutxi gorabeherako disponibilidadea jakin ahal izateko.\nBai Txotx denboraldian (urtarrilaren erditik maiatzaren bukaerara), bai udako denboraldian (maiatzaren amaieratik uztailaren amaierara), ostiraletik igandera bitartean irekiko dugu. Asteko beste edozein egun, taldeek eskatuta.\nOso gomendagarria da erreserba aldez aurretik egitea. Urteko edozein garaitan ere, taldeentzat, ospakizunentzat eta abarrentzat irekitzeko aukera dugu, eta eskatu gure menu dudarik gabe.\n140 lagunentzako jantoki zabala dugu, talde askorentzat egokia, eta inguru zoragarriaz gozatzeko aukera ematen du. Orixolen magalean baikaude, Anboto eta Udalaitzetik ikusten ditugu eta Aizkorri zeruertzean. Txikienentzako lekua, errepidearen atala, aparkaleku handia eta paseatzeko leku zoragarriak ere baditugu.\nSagardotegi garaian, Gasteiztik bazkaltzera edo afaltzera etortzeko autobus zerbitzua erabiltzeko aukera ere gogorarazten dizuegu. Bazkaltzeko bada, autobusa 13:30ean hartu eta 18:15ean itzuliko da. Afaltzeko bada, 20:30ean aterako da, eta 00:15ean itzuliko da. Kostua 9 €-koa da (joan-etorria), eta, zerbitzu hori kanpoko autobus-enpresa bati kontratatzen zaionez, aldez aurretik ordaindu behar da erreserba baieztatzen denean, bai orrialde honetatik bertatik txartelaren edo Paypal-en bidez, bai Bizum-en bidez (mugikorraren bidezko ordainketa), transferentzia bidez..., autobusa eskatzen badu. Erreserba baieztatzean, ordaintzeko aukerak emango dizkizugu. Beste leku batzuetatik (Debagoiena, Araba gainerakoa, etab.) autobus zerbitzua eskaintzeko, kontsultatu baldintzak eta prezioa. Sagardo-denboralditik kanpo ere bai.\nGarrantzitsua: Autobus zerbitzua eskatzeko, jar ezazu zerbitzu hori erabiliko luketen pertsonen kopurua formularioan erreserba zenbat pertsonarentzat eskatzen den kontuan hartuta. Ezeztatuz gero, astebete baino gutxiagokoa bada, ez da itzuliko busaren erreserbaren zenbatekoa.\nADI! abuztuan itxita gongo gara. Abuztuak 23an berriz ere martxan izango gara inoiz baino indartsuago.\nPertsona kopurua (guztira) *\nHaurrak (haur menuak)\nOnartzen dut pribatutasun-politika, eta berresten dut nire informazio pertsonala legearen arabera erabil daitekeela. *


Dragon Dreaming, hastapena. - Donostia Mundu Artean\nProiektuak diseinatzeko metodologia\nDragon Dreaming, hastapena.\nData: Martxoa 1,2,3 - 17:30 - 20:30\nLekua Kontadores Zentroa (Pasai San Pedro Etorbidea 13, behea I) Bidebieta I.\nDragon Dreamingek hainbat erreminta eskaintzen ditu sormenaren, elkarlanaren eta iraunkortasunaren bidez proiektuak eta erakundeak garatzeko. Dragon Dreaming metodologiak lau fasetan egiten du lan: amets egin, planifikatu, elkarlanean aritu eta ospatu. Prestakuntza ikastaro honetan talde-sormenak eragiten duen indarra sentitzeko aukera izango duzu, bai amets egiteko fasean, baita talde-planifikazioan ere.\nMetodologia honek, besteak beste, jarraian adierazitako helburuak lortu nahi ditu: egungo arazoei aurre egiteko bestelako pentsamendu sistemak lantzea; egitura dinamiko, malgu, berritzaile, erresiliente eta iraunkorren bidez proiektuak sortzen laguntzea esparru sozialean, ekonomikoan, ekologikoan zein kulturalean; eta, era berean, elkarlanean aritzeko ikuspegia eta estrategia lantzea.


2019ko kirol sarietarako hautagaiak aurkezteko epea zabalik dago herritarrentzat\nHemen zaude:Hasiera»Kirola»2019ko kirol sarietarako hautagaiak aurkezteko epea zabalik dago herritarrentzat\nOndarroako Udala 2019-09-30 Kirola\nAzaroaren 15era arte edukiko dute herritarrek zein herriko taldeek 2019ko kirol sarietarako hautagaiak aurkezteko aukera; bakoitzak nahi beste hautagaitza aurkeztu ditzake. Epe hori amaitutakoan kirol batzordean aztertuko dira hautagai guztiak eta bertan erabakiko da nortzuk izango diren 2019ko Ondarroako kirol sariak irabaziko dituztenak. Aurten ere lau sari egongo dira jokoan: neskena, mutilena, taldearena eta aipamen berezia.\nHerritarrek hautagaiak aurkezteko aukera edukiko dute horretarako prestatuta dagoen orria beteta. Proposamenak aurkezteko modu desberdinak egongo dira: Zaldupe udal kiroldegian, Erregistro Orokorrean eta Turismo Bulegoan egongo diren mahaietan hautagaitza orriak bete eta hautestontzian sartzea, komunikazioa@ondarroa.eus edo jrosa@ondarroa.eus posta elektronikoetara mezu bat bidaltzea, udaletxeko lehen solairuko kirol sailean zuzenean hautagaitzaren papera entregatzea edo udalaren sare sozialen bitartez mezu pribatua bidaltzea. Hautagaitza bat aurkezterako orduan garrantzitsua izango da hautagaiaren izena, proposatzailearen izena eta hautagai horrek saria irabaztea zergatik merezi duen azaltzea.\nOndarroako kirol sariak.\nNagore Badiola Alberdi Kirol zinegotziak pasa den astean burututako kirol batzordean azaldu zituen aurtengo sariketaren oinarriak, eta azpimarratu zuen sariak irabazteko hautagaiak ez dutela zertan txapelketa eto sari gehien irabazi duten herritarrak izan: “kiroleko arrakasta ez dugu nahi bakarrrik sarien arabera neurtzea, baita herriari emandakoaren arabera edo kirolaren alde edo kirola bultzatzeko egindako ahaleginaren arabera ere”. Zinegotziak herritarrak animatu nahi izan ditu hautagaitzak aurkeztera, “askotan ikusgarritasun handiegirik ez duten kirolari edo kirolzale horiek euren tartetxoa eta errekonozimendurako aukera eduki dezaten Ondarroako kirol sarietan”.\nSari banaketa Kofradia Zaharrean egingo den ekitaldi batean egingo da.\nHAUTAGAITZAK AURKEZTEKO EREDUA.\nKirol sarietarako hautagaiak aurkezteko hautestontzia, udal kiroldegiko sarreran.


2021eko uztailaren 22a, osteguna\nAlkateak, 2021eko uztailaren 15eko 729/2021 Alkate dekretu bidez ondorengoa erabaki du:\n1. Gobernuz kanpoko erakundeei, garapenerako lankidetza sustatzen duten jardueretarako dirulaguntzak emateko 2021. urteko deialdia egitea, bere 4 modalitateetan, ebazpen honekin batera agertzen den gehigarriaren testuarekin.\n2. Aipatutakoa deialdia Gipuzkoako Aldizkari Ofizialean eta Udaleko web orrian argitaratzea.\nErabaki hau behin betikoa da eta administrazio bidea amaitzen du. Erabaki honen aurka, administrazioarekiko auzi errekurtsoa aurkez dezakete interesdunek, zuzenean, Donostiako Administrazioarekiko Auzietako epaitegietan. Horretarako, bi hilabeteko epea dute, erabaki hau argitaratu eta biharamunetik hasita.\nHala ere, interesdunek aukera dute horren aurretik berraztertzeko hautazko errekurtsoa aurkezteko Udal honen Alkatearen aurrean, hilabeteko epean, erabaki hau argitaratu eta biharamunetik hasita. Hori eginez gero, ezingo da administrazioarekiko auzi errekurtsorik aurkeztu harik eta berraztertzekoaren berariazko ebazpena eman edo ustezko ezespena gertatu arte. Dena dela, egoki iritzitako beste edozein errekurtso aurkez dezakete.\nZumaia, 2021eko uztailaren 15a.—Alex Oliden Antia, alkateordea, delegazioa 681/2021 Alkate Dekretuz.\nGobernuz kanpoko erakundeei, garapenerako lankidetza sustatzen duten jardueretarako dirulaguntzak emateko Zumaiako udalaren 2021. urteko deialdia.\n• 1. modalitatea: Larrialdi egoeretan ekintza humanitario espezializatuen proiektuentzat.\nEkintza humanitariotzat hartuko dira populazioaren aldeko jarduketa ez-baztertzaileak, bereziki, garapen bidean diren herrialdetako populazio ahulenen alde egiten direnak. Laguntza hau hondamendi naturalek edo giza jatorria duten gatazkek eragindako mugako egoeretarako da, eta haien oinarrizko helburua da ukitutako pertsonen eta erkidegoen oinarrizko eta berehalako beharrei erantzutea.\n2. Eskabideak aurkezteko epea.\nEskaerak aurkezteko epea urte osora zabalduko da iragarkia Gipuzkoako Aldizkari Ofizialean argitaratzen den biharamunetik kontatzen hasita. Azken eguna larunbata edo jaieguna balitz, hurrengo egun balio duenera luzatuko da epe amaiera.\nInformazioa eta eskaera orria normalizatuak eskuragarri egongo dira Zumaiako Udalaren egoitza elektronikoan (www.zumaia.eus).\nEskaerak telematikoki aurkeztu beharko dira Zumaiako Udalaren egoitza elektronikoan (www.zumaia.eus). (Eskaera telematikoki egiteko arazoren bat izanez gero, deitu Gizarte Zerbitzuen telefonora 943.862.200).\nEskatzaileak aurkeztutako proiektuaren dokumentazio osatu gabea edo urria dela egiaztatuko balu udalak, 10 egun naturaleko epea emango dio eskatzaileari akats edo huts egite hori konpontzeko, eta epe hori bukatuta, zuzenketa egin ez badu, eskaria besterik gabe artxibatuko da.\nErakunde edo Elkarte bakoitzak ezingo du proiektu bat baino gehiago aurkeztu.\n3. Aurkezteko beharrezko agiriak.\nEskaerak oinarri hauetan erantsitako ereduaren arabera aurkeztu beharko dira (I eranskina), eta bertako atal guztiak eta bakoitza bete behar dira.\n«Modalitate guztiak aurkeztu beharreko dokumentuak» atalean adierazitako dokumentazioaz gain, modalitate honetan aurkeztu behar duzu:\n1. Erakunde eskatzaileari buruzkoak:\na) Identifikazio Fiskaleko kodea.\nb) Gizarte Zerbitzu Departamentuak lehenago emandako dirulaguntzei dagozkien gastuak zurituta izatea behar beste eta esandako epeen barruan.\nc) Elkarte eskatzaileak kontuan hartzea Euskal Herriko Emakumeen eta Gizonen Berdintasunerako otsailaren 18ko 4/2005 Legean ezarritakoa.\nd) Euskarari dagokionez, udal irizpideetan zehaztutakoa bete beharko dute (IX. eranskina).\ne) Hirugarrenaren altaren banku-ziurtagiria (X. eranskina).\n2. Proiektuei buruzkoak:\na) Proiektuaren aurkezpen xehatua. Eranskinean jasotako atal guztiak zehaztu beharko dira (V. eranskina).\nEskabidea ez badago behar bezala beteta edo ez baditu ezarritako baldintzak betetzen, instrukzio organoak errekerimendua egingo dio eskatzaileari, gehienez ere hamar egun baliodun luzaezineko epean gabezia konpontzeko, eta azalduko du, horrela egiten ez badu, ulertuko dela atzera egiten duela bere eskabidean, eta besterik gabe artxibatuko da, lehendik Ebazpena emanda, APELen 21. artikuluan aurreikusitako baldintzetan.\nOrgano izapidegileak edozein unetan beharrezkoa ikusten duen jatorrizko dokumentazioa edo dokumentazio osagarria jaso ahal izango du hobeto egiaztatzeko betetzen direla dirulaguntza hauek arautzen dituzten arauetan eskatutako baldintzak.\n4. Diru-laguntzaren zenbatekoa.\n1. modalitateko dirulaguntza ez da izango Nazioarteko dirulaguntzako aurrekontuaren % 5a baino gehiago.\nModalitate honetara zuzendutako aurrekontua agortu ezean beste modalitatean erabiltzea egongo da.\n5. Diru-laguntzaren justifikazioa.\nDirulaguntza jaso duten erakundeek agiri hauek aurkeztu behar dizkiote Udalari telematikoki Zumaiako Udalaren egoitza elektronikoan (www.zumaia.eus): (Justifikazioa telematikoki egiteko arazoren bat izanez gero, deitu Gizarte Zerbitzuen telefonora 943.862.200).\na) Egindako gastuaren justifikazio-kontua erabiliko da, kontu-auditorearen txostena ere aurkeztuta, betiere esku-hartzeak egiten diren herrialdeetako araudiaren arabera. Nazioarteko erakundeek eginiko kasuan, honako hauen arabera egin eta egiaztatuko dira: nazioarteko akordioetan, konbentzioetan eta aplikatu beharreko bestelako tresnetan ezarritako mekanismoaren arabera.\nJustifikazio-kontuan honako agiri hauek sartuko dira:\n— Egindako eta diruz lagundutako ekintzak azaltzeko proiektua nola gauzatu den memoria narratzailea.\n— Memoria finantzario bat, aurrekontuaren betiarazpena zehazten duena.\nb) Ekintza horien agiri grafikoak edo ikus entzunezkoak (argazkiak, bideoak, DVDak, txartelak, programak eta abar).\n6. Gauzatze epea eta justifikazioa.\nDiruz lagundutako proiektuetako jarduerak gauzatzea:\nDiru-laguntza jasoko dela jakinarazten den egunaren biharamunetik gehienez bi hilabeteko epean abian jarri behar da proiektua, eta gehienez urtebeteko epea izango du.\nDiruz lagundutako jarduerako gastuen justifikazioa:\nDiru-laguntza jaso duen entitateak diru laguntzaren zenbateko osoaren justifikazioa aurkeztu beharko du, proiektua amaitu den unetik bi hilabeteko epean, gehienez.\n• 2. modalitatea: Zumaian gizarte egoitza duten Gobernuz Kanpoko erakundeei zuzenduta.\nGarapen bidean dauden herrialdeetako populazioen baldintza sozialak, ekonomikoak eta kulturalak hobetzera bideratutako programentzat dirulaguntzak.\nGarapen bidean dauden herrialdetako biztanleen gizarte eta ekonomia baldintzan hobekuntza ekarriko duten ekintzak bideratzeko asmoa duten Zumaiako gobernuz kanpoko erakundeen lankidetza programak antolatzeko eta garatzeko dirulaguntzak ematea.\nEskaerak aurkezteko epea hilabetekoa izango da iragarkia Gipuzkoako Aldizkari Ofizialean argitaratzen den biharamunetik kontatzen hasita. Azken eguna larunbata edo jaieguna balitz, hurrengo egun balio duenera luzatuko da epe amaiera.\nErakunde edo Elkarte bakoitzak ezingo ditu bi eskaera baino gehiago aurkeztu.\nEskaerak oinarri hauetan erantsitako ereduaren arabera aurkeztu beharko dira (II eranskina), eta bertako atal guztiak eta bakoitza bete behar dira.\na) Gizarte Zerbitzu Departamentuak lehenago emandako dirulaguntzei dagozkien gastuak zurituta izatea behar beste eta esandako epeen barruan.\nb) Beste instituzioa, erakunde eta abarri egindako dirulaguntza eskarien zerrenda; eta, dagoeneko eman dizkietenen kasuan, dirulaguntza horien zenbateko eta xedea zehaztuta.\na) Proiektuaren aurkezpen xehatua. Eranskinean jasotako atal guztiak zehaztu beharko dira (VI. eranskina).\nb) Aurrekontua zehaztu, eta aurreikusten diren irteerak eta sarrerak, eta udalari eskatzen zaion laguntza.\nc) Aurreikusten diren irteerak eta sarrerak.\nProiektu bakoitza diruz laguntzeko zenbatekoa ez da 20.000 € baino handiagoa izango, ez eta aurrekontu osoaren % 80 baino handiagoa ere.\nHala ere Gizarte Zerbitzu Batzordean eta modu berezi bezala aztertuko dira dirulaguntza handiago eskatzen duten eskaerak. Eskaera berezi horiek aztertu ondoren eta beti ere aurrekonturik balego diru kopuru handiago onartzerik egongo litzateke.\nDirulaguntza jaso duten erakundeek agiri hauek aurkeztu beharko dituzte telematikoki Zumaiako Udalaren egoitza elektronikoan (www.zumaia.eus): (Justifikazioa telematikoki egiteko arazoren bat izanez gero, deitu Gizarte Zerbitzuen telefonora 943.862.200).\na) Egindako eta diruz lagundutako ekintzak azaltzeko proiektua nola gauzatu den memoria zehatza: Helburuak, jarduerak, onuradunen kopurua, herritarren parte hartzea, ebaluaketa.\nb) Balantze ekonomikoa. Diru sarrera eta gastuen zerrenda. Faktura originalak edo konpultsatuak eta faktura horiek ordaindu izanaren egiaztagiriak transferentzia bidez.\nc) Lortutako dirulaguntza, diru sarrera edo baliabideek finantzatzekoak ziren jardueren kostuak ez dituztela gainditzen adierazten duen erantzukizunezko aitorpena.\nd) Ekintza horien agiri grafikoak edo ikus entzunezkoak (argazkiak, bideoak, DVDak, txartelak, programak eta abar).\nDirulaguntza jasoko dela jakinarazten den egunaren biharamunetik gehienez bi hilabeteko epean abian jarri behar da proiektua, eta gehienez urtebeteko epea izango du.\nDirulaguntza jaso duen entitateak dirulaguntzaren zenbateko osoaren justifikazioa aurkeztu beharko du, proiektua amaitu den unetik bi hilabeteko epean, gehienez.\n• 3. modalitatea: (Azkoitia, Azpeitia, Zestoa, Aizarnazabal, Getaria, Zarautz, Orio eta Aia) Urola Kostako udalerrietan, gizarte egoitza duten Gobernuz Kanpoko erakundeei zuzenduta.\nGarapen bidean dauden herrialdetako biztanleen gizarte eta ekonomia baldintzan hobekuntza ekarriko duten ekintzak bideratzeko asmoa duten Urola Kostako gobernuz kanpoko erakundeei lankidetza-programak antolatzeko eta garatzeko diru laguntzak ematea.\nEskaerak aurkezteko epea hilabeteko izango da iragarkia Gipuzkoako Aldizkari Ofizialean argitaratzen den biharamunetik kontatzen hasita. Azken eguna larunbata edo jaieguna balitz, hurrengo egun balio duenera luzatuko da epe amaiera.\nErakunde edo Elkarte bakoitzak ezingo du eskaera bat baino gehiago aurkeztu.\nEskaerak oinarri hauetan erantsitako ereduaren arabera aurkeztu beharko dira (III. eranskina), eta bertako atal guztiak eta bakoitza bete behar dira.\nb) Beste instituzioa, erakunde eta abarri egindako dirulaguntza eskarien zerrenda; eta, dagoeneko eman dizkietenen kasuan, diru laguntza horien zenbateko eta xedea zehaztuta.\na) Proiektuaren aurkezpen xehatua. Eranskinean jasotako atal guztiak zehaztu beharko dira (VII. eranskina).\nProiektu bakoitza diruz laguntzeko zenbatekoa ez da 6.000 € baino handiagoa izango, ez eta proiektuaren aurrekontu osoaren % 80 baino handiagoa ere.\nb) Balantze ekonomikoa. Diru sarrera eta gastuen zerrenda. Faktura originalak edo konpultsatuak eta faktura horiek ordaindu izanaren egiaztagiriak, transferentzia bidez.\ne) Emandako dirulaguntzaren zenbatekoa dirulaguntza hauen xedea den ekintzetara bideratu dela erantzukizuneko aitorpena.\n• 4. modalitatea: Zumaiako kooperanteei zuzendutako bekak.\nOinarri hauen xedea da, Zumaiako herritarrak herrialde kaltetuen garapen lankidetza ekintzetan sentsibilizatzea eta guztien artean arteko elkartasun kultura bultzatzea.\nEskaerak oinarri hauetan erantsitako ereduaren arabera aurkeztu beharko dira (IV. eranskina), eta bertako atal guztiak eta bakoitza bete behar dira.\n1. Eskatzaileari buruzkoak:\na) Curriculum vitae eta alegatutako merezimenduak egiaztatzeko dokumentazioa.\nb) Erakunde lokal baten abala (helburuko herriarena) non adieraziko den ados daudela aipatutako pertsonak lagun dezan GKEak burutzen dituen ekintzetan.\nc) Jarduera burutzeko aurreikusitako gastuen aurrekontu zehatza.\nd) Bidaiaren gastua (hegazkina * bisatua * zergak).\ne) Aseguru-polizaren gastuak.\nf) Beste gastu batzuk.\ng) Euskarari dagokionez, udal irizpideetan zehaztutakoa bete beharko dute (IX. eranskina).\nh) Hirugarrenaren altaren banku-ziurtagiria (X. eranskina).\na) Lan egitasmoa zehazten duen txostena: gutxienez euskaraz idatzia egon beharko du (VIII. eranskina).\nModalitate hau diruz laguntzeko zenbatekoa ez da udal aurrekontuaren % 5 baino gehiago izango.\nDirulaguntza jaso duen pertsonak agiri hauek aurkeztu beharko dituzte telematikoki Zumaiako Udalaren egoitza elektronikoan (www.zumaia.eus): (Justifikazioa telematikoki egiteko arazoren bat izanez gero, deitu Gizarte Zerbitzuen telefonora 943.862.200).\na) Egindako lan egitasmoa nola gauzatu den eta ze jarduera egin diren zehaztuz.\nb) Ekintza horien agiri grafikoak edo ikus-entzunezkoak (argazkiak, bideoak, DVDak, txartelak, programak eta abar).\nc) Balantze ekonomikoa. Diru sarrera eta gastuen zerrenda. Faktura originalak edo konpultsatuak eta faktura horiek ordaindu izanaren egiaztagiriak.\n* Modalitate guztietan aukeztu beharrako dokumentuak.\nZumaiako Udalak, Nisaeren Nodoaren bidez, beharrezkoak diren egiaztapenak eta kontsultak egingo ditu interesdunek administrazioaren esku jarri dituzten datuei buruz. Baita Zumaiako Gobernuz Kanpoko Erakundeei zuzendutako garapenerako lankidetzarako diru-laguntza honen tramitazio administratiboa egiteko beharrezkoa den beste edozein ere. Horregatik, elkarreragingarriak izan daitezkeen datuak eskatzeari utziko zaio, baldin eta interesduna datu horiek erabiltzearen aurka agertzen ez bada berariaz; kasu horretan, dagozkion datuak edo dokumentuak aurkeztu beharko ditu.\nAdministrazio publikoen arteko datu bitartekaritzarako oinarria urriaren 1eko 39/2015 Legearen 28. artikuluan zehazten da, non aitortzen baita herritarrek eskubidea dutela ez aurkezteko edozein administraziok egindako dokumentuak, jatorrizko dokumentuak, ezarri beharrekoa den araudiak eskatzen ez dituen datuak edo dokumentuak, edo interesdunok aurretik edozein administraziori emandakoak.\nEra berean, 40/2015 Legearen 155. artikuluak adierazten duena gogora ekarriz, administrazioek elkarri lagundu behar diote datu-trukean, eta herritarrei buruzko datuak haien esku daudenak, eman behar dituzte.\nHorren ildotik, Zumaiako Udalak honako baldintza hauek egiaztatuko ditu deialdi honetako dirulaguntza eskuratu ahaI izateko, Nisaeren, datuen eta beste administrazio batzuen bitartekaritzarako plataformaren zerbitzuen bidez:\na) Elkartearen arduran duen pertsonaren NANa edo agiri baliokidea, edo eskatzailearena, IV modalitatearen kasuan.\nb) Zerga betebeharrak beteak dituela.\nc) Gizarte Segurantzaren aurreko betebeharrak egunean dituela.\nd) Lan bizitzaren txostena (Gizarte Segurantzak emana), IV modalitatearen kasuan.\nZumaiako Udalak ofizioz egiaztatuko du udalarekiko betebeharrak betetzen direla.\nHona hemen Eusko Jaurlaritzako Elkarteen Erregistro Nagusiaren bidez egiaztatuko dituenak:\na) Eusko Jaurlaritzako Elkarte eta Entitateen Erregistroan inskribatuta dagoelako egiaztagiria.\nEra berean, Udalak ofizioz egiaztatuko du, Zumaiako Udaleko elkarteen erregistroan izena emanda duten elkarteekiko, ondorengoa:\nEzin bada datuen artekaritza plataformen bidez edo hartarako gaitutako bestelako sistema elektronikoen bidez kontsulta egin, salbuespen moduan eskatu ahal izango zaio eskatzaileari dokumentazio hori aurkezteko.\n* Oinarri arautzaileak.\nHonako hauek arautuko dituzte dirulaguntza hauek:\n— Dirulaguntzen 38/2003 Lege Orokorra, azaroaren 17koa.\n— Dirulaguntzen Araudi Orokorra, 887/2006 Errege Dekretuak onartua, uztailaren 21ekoa.\n— Zumaiako Udalak eta bere erakunde autonomoek dirulaguntzak emateko ordenantza orokor arautzailea (2020ko abuztuaren 11ko Gipuzkoako Aldizkari Ofiziala, 151. zk.).\n— Zumaiako Udalaren eta Kirol Patronatuaren Dirulaguntzen Plan Estrategikoa (2021eko martxoaren 30eko Gipuzkoako Aldizkari Ofiziala, 59 Zk.).\n— Garapenerako lankidetza sustatzen duten jardueretarako dirulaguntzak emateko oinarri arautzaileak (2020ko irailaren 16ko Gipuzkoako Aldizkari Ofiziala, 177 zk.).\n* Aurrekontuko diru-hornidura.\nDeialdi honetan zehazten diren dirulaguntzak, aurrekontu honako partidatik emango dira: 1 0500.481.230.20.01.2021 (289).\nAipatutako dirulaguntzarako gehienez 52.810,83 € banatuko dira 4 modalitateen artean, oinarri espezifikoak diotena kontuan izanik.


Euskadiko Kutxa eta Lagun Aro Aseguruak bat eginda. Bankaseguruak jaio da - Ba da beste modu bat | Laboral Kutxa Blog\nEuskadiko Kutxa Ipar Kutxan aurtengo urtea berritasun garrantzitsu batekin hasi dugu: Bankaseguruak jaio da, gauzak egiteko beste modu bat. Horri esker, bere sukurtsaletan bankako adituak eta aseguruetako adituak elkarrekin lanean dituen lehen entitatea gara.\nBankaseguruak 2011n abiarazitako proiektu baten emaitza da, eta orain dagoeneko errealitate bihurtu da: Euskadiko Kutxako Bankako adituak eta Lagun Aro Aseguruetako profesionalak azkenean elkartuta, zerbitzu bakarra eskaintzeko.\nHorrelako edozein prozesutan, ulertzen dugu zalantza eta galdera ugari sor daitezkeela, eta horregatik integrazio horren errealitatea eta onurak hurreratu nahi dizkizuegu. Horretarako, bezero batzuek helarazi dizkiguten zalantza batzuk argituko ditugu hemen.\nZer dira Bankaseguruak?\nBankaseguruak terminoa ez da berria: Merkatuan bankuekin lotura duten hainbat aseguru-etxe daude, baina guk formula berri bat eskaini nahi izan dugu. Espainiako finantza-sektorean gaur arte ez du inork erabili formula hori. Izan ere, gurea da bere sukurtsaletan aseguruen sektoreko profesionalak dituen lehenengo finantza-entitatea.\nLagun Aroren sukurtsalak itxi egingo dira?\nBai. Urtarrilaren 2tik, Lagun Aro Aseguruen sukurtsal guztiak itxita daude, 9 izan ezik. Itxi diren sukurtsal horietako gehienak Euskadiko Kutxaren sukurtsaletatik oso gertu daude. Denak sukurtsal beretan egongo garenez, arretagune batean zerbitzu gehiago eskaini ahal izango ditugu eta gure bezeroek denbora eta ahalegina aurreztu ahal izango dituzte.\nGainera, aseguruekin zerikusia duten zerbitzuak orain askoz gertuago dituzu, arretagune gehiago izango baititugu: Euskadiko Kutxa-Ipar Kutxaren sare berriko 460 sukurtsal izango dituzu, Lagun Arok zituen 65 sukurtsalen ordez.\nLagun Aro Aseguruak ez da desagertuko. Gure aseguru-konpainia izaten jarraituko du. Aldatu direnak antolamendua eta bezeroaren arreta-zerbitzua izan dira. Orain, arretagune eta salmentagune gehiagotan gaude.\nOrain nora jo behar dut kontsulta bat egiteko, kontratatzeko edo ezbehar baten berri emateko?\nZure erosotasunerako, hurreratu zaitezkeen arretagune gehiago jarri ditugu. Euskadiko Kutxaren edo Euskadiko Kutxa Bankaseguruen edozein sukurtsaletara jo dezakezu.\nNahi baduzu, kontsultak egin, aseguruak kontratatu eta partea eman dezakezu ditugun gainerako edozein kanalen bitartez:\nBezeroaren Arreta Zerbitzuaren telefonoa: 901 100 200. Bezeroentzako telefono berria da. Bertan kudeatzaile batek artatuko zaitu 8:00etatik 20:00etara, zure aseguruekin zerikusia duen edozein gairen inguruan.\nLagun Aro atiende 24 orduko arreta-zerbitzuaren telefonoa: 902 38 08 38. 24 orduetan irekita dagoen telefonoa, aseguruei loturiko zerbitzuak emateko (garabia, ezbeharraren partea, konponketak…).\nCLNet: Ezbeharrak kontsultatu, aseguru-gama osoa ikusi, etxe- eta auto-aseguruak kontratatu, helbideratzea aldatu… ahal izango dituzu.\nLagun Aro Aseguruen eta Euskadiko Kutxa Ipar Kutxaren bezeroei nola eragingo die aldaketa horrek?\nBezeroek kontrataturiko poliza eta produktuekin ez dute ezer egin behar, horiek indarrean jarraitzen baitute eta baliozkoak baitira.\nEz duzu bi entitaterekin jardun beharko, eta ez zara bi sukurtsaletara joan beharko banka- eta aseguru-gaiak kudeatzeko. Euskadiko Kutxako sukurtsaletan aseguruen kudeatzailea kokatzeko berariazko gune bat prestatu dugu.\nGainera, orain salmentagune gehiago ditugu: 65 aseguru-sukurtsal eskaintzetik, bankako nahiz aseguruetako kudeatzaile adituak dituzten 460 sukurtsal eskaintzera pasatu gara.\nBankaseguruei buruzko beste edozein zalantza edo kontsulta baduzu, gurekin harremanetan jar zaitezke blog honen bitartez edo Euskadiko Kutxa-Ipar Kutxako edozein sukurtsaletara gerturatu zaitezke. Bertan atsegin handiz informatuko zaitugu.\nTags: aseguruak bankaseguruak Euskadiko Kutxa


Archives for otsaila 2008\n2008 otsaila 24 by Leave a Comment\nKaixo guztioi! Joan den larunbatean AB Gauan parte hartzera etorri zirenok primeran pasatu zuten. Ez dugu uste inor aspertuko zenik gau ahaztezin horretan.\nBerehala, Alai Batza duke baten luxuzko etxe bihurtu zen eta han azaldu zitzaigun pertsonaia desberdinak: lur emailea, dukesa, txoferra… Eta inork espero ez zuena gertatu zen, argia joan egin zen eta hilketa baten testiguak izan ginen. Zer egin behar genuen? Taldeka elkarrizketa egin genien, Floreagan zehar, susmagarri guztiei hiltzailea aurkitzeko asmoz. Segidan, kasinoan gero eta bale gehiago irabazten saiatu ginen. Gero… diskoteka, txokolatea, pelikula. Goizeko laurak inguru oheratu ginen.\nEta hiru ordu geroago jaiki ginen. Dena ordenatu eta garbitu, eta behin gosaria hartuz gero, guztiok etxera joan ginen. Eskerrik asko monitoreei dena prestatzeagatik. Horrela jarraitu!\nOTSAILAREN 16ko KRONIKA\n2008 otsaila 17 by Leave a Comment\nAusartenak antolatu zen tailerrean parte hartzera joan ziren eta, egia esan, gustura egon ziren pintzekin animaliak egiten. Bitartean, txapelketa berezi bati hasiera eman zitzaion eta aurtengo kantaldi-jaialdian aterako diren talde batzuk entseatzen egon ziren.\nHiru aste besterik ez dira geratzen Aste Santua heldu dadin…, baina oraindik ekimen berezienak egiteke daude. Hasteko, datorren larunbatean AB Gaua izango dugu (ez ahaztu afaria eta lozakua) eta martxoaren 8an kantaldi-jaialdia. Ostiral eta larunbatetan elkar ikusten jarraituko dugu, ezta? Hurrengora arte!\nOTSAILAREN 9ko KRONIKA\n2008 otsaila 10 by Leave a Comment\nKaixo lagunok! Beste asteburu eder bat pasatu dugu Alai Batzan. Nahiz eta sekulako eguraldia egin, lagun asko animatu ziren etortzera.\nLarunbateroko ADS taldeak bukatutakoan, hasiera eman genien antolatutako ekintzei. Hasteko, “3 en raya” tailerrean aritu ziren jende-mordoa bi txandatan banatuta. Bitartean, Tauk eta Iurbentiak jokatu zuten errege kopako final erdia ikusteko aukera izan zuen beste talde batek.\nSeiak inguru kantaldi-jaialdirako entseguak hasi ziren, lau aste besterik ez dira falta eta. Atzo izena emateko epea bukatu zen eta 22 taldek hartuko dute parte.\nAipatu den guztia egiteaz gain, Alai Batzako zozketarako txartelak banatzen hasi ginen. Aurten nobedade batekin. Bazkide batek hogeita bost saltzea lortuz gero, euro bat emango diogu. Anima zaitezte eta emaiozu zuen laguntza Alai Batzari! Eskerrik asko.\n2008 otsaila 3 by Leave a Comment\nBostak inguru ume pilo bat hasi zen biltzen ikastetxeko sarreraren ondoan. Hor zeuden guztiak taldeka banatuta: erleak, behiak… Bazirudien zoo batean sartu ginela… Baina mozorro-jantzi originalak ere azaldu zitzaizkigun, adibidez, geroago talde saria irabaziko zutenak: mahai-zapiak. Dena den, ateratako argazkietan “modelo” guztiak ikusteko aukera daukazue.\nEguna olinpiadetan giroturik zegoen eta denbora azkar pasatu zen. Behin taldeak antolatuz gero, jokoari hasiera eman genion. Talde bakoitzak puntu kopuruaren gehiena irabazi behar zuen bost proba berezietan parte hartuz. Bukatutakoan, merienda banatzeko ordua heldu zitzaigun eta indarberritu egin ginen sandwich eta edaria hartuz.\nDesfileak, sariek eta diskotekak amaiera aparta eman zioten egunari… Baina Alai Batzak jarraitzen du eta kontutan hartu behar duzue hiru aste barru AB gaua ospatuko dugula eta kantaldi-jaialdirako entseguak hastear daudela… Ondo izan!


Alberto Alberdi Larizgoitia. Eusko Jaurlaritzako ekonomialaria: Euskal ekonomiako aurrezki maila, Espainiakoa baino handiagoa da - Euskonews\nEta zer esan Euskal Herrian hain pil-pilean dagoen lan gatazkaz? Hori beste arazo bat da. Erakunde bakoitzak darabiltzan estrategiak legezkoak dira, eskubide oso daukate. Gatazka horrek sortu dituen ondorioak zalantzazkoak dira. Nire ustez, kezkaz begiratzen dio gizarteak klima horri. Alberto Alberdi Larizgoitia (Basauri, 1955) Ekonomia Zientzietan lizentziaduna eta doktorea Euskal Herriko Unibertsitatean. 1982az geroztik, ekonomialari gisa aritu da Eusko Jaurlaritzan, ikerketa ekonomiko, ogasun eta planifikazio arloetan. Liburu ugari idatzi ditu sektore publikoaz, finantzaketaz eta, oro har, euskal ekonomiaz. Kontzertu Ekonomikoa BEZera egokitzeaz arduratu zen Batzordeko kide izan zen. Halaber, 1991 eta 1995 urteen artean “Ekonomiaz” aldizkaria zuzendu zuen. Gaur egun Industria, Merkataritza eta Turismo Sailean ari da lanean.


Funts putreak eta fiskalitatea | Iritzia | Berria\nFunts putreak eta fiskalitatea\nFunts putreak, gaur egun, gizarteko errealitate guztiz garrantzitsua dira; ez bakarrik arlo ekonomikoan, baita sozialean eta kulturalean ere. Gure garaiko fenomeno bat dira, baina ez dute inguratzen eta erahiltzen gaituzten birus askok baino hilkortasun gutxiago.\nFunts putreek finantza arloko zeregin asko berenganatu dituzte. Ordezkatu zituzten enkanteetatik bizi ziren subastari edo epaitegietako putreak; ordezkatu dituzte ere frakezko kobratzaileak eta antzekoak; eta berenganatu dituzte garai baten soilik eta zehazki bankuenak ziren zeregin ugari. Artikulu honetan bankuen zorren kobratzeko egitekoari eta bere tratamendu fiskal desegokiari so egiten zaio\nGaur bertan —eta atzo, bihar, herenegun, etzi— ehunka eta milaka herritarrek telefono dei edo eskutitz beldurgileak eta itxura mafiosokoak jasoko dituzte, ustezko zorrak ordaintzeko eskatuz. Bankuak eta epaitegiko prozedurak aipatuko dituzte mehatxu moduan.\nMafia kiratsa lehenik telefono partikularrak eskuratu eta erabiltzearekin lortzen dute. Gainera, batzuetan ustezko zordunaren familiakoei ere deitzen diete, datu pertsonalen defentsarako inon diren arau guztiei iseka eginez. Bigarrenik, funts putreek ez dituzte beren helbide zehatzak edo postalak ematen; are gutxiago, harreman pertsonalak edukitzeko biderik. Soilik beraiek nahi eta deitzen dutenean, mintzatu liteke haiekin.\nEgiazki funts putreen egoitza nagusiak gehienetan paradisu fiskaletan egoten dira; baita ere, Luxenburgon, Irlandan eta abar. Haien ordezkaritzak Madril inguruko zonalde industrialen batean edo Coruñako auzoren batean daude; nahiz horrek ere itxura hutsa dirudien. Funts putreen ordezkariak kobratzaile ahaldunduak, telefonari mehatxulariak eta abokatuak dira; Corleoneren kondairan bezalaxe.\nBankuen zor eta galpenen kobratzaile moduko funts putreen jokabide pseudo-bankarioa trikimailuz beteta dago. Zakurraren putza delakoaren prezioan erositako funtsak aldez aurretik bankuek galdutzat aitortu edo emandakoak izaten dira. Bankuek aitortza hori zergak murrizteko erabiltzen dute, ustez kitatu edo dotatu ondoren. Horrela kreditu multzo itzelak esku-aldatzen dituzte notari idatzi kriptikoen bitartez, zordunaren balizko erretraktoa izeneko eskubidea ezintzeko edo oztopatzeko asmoz.\nBaina kreditu multzo horiek puxikan erosi ondoren, funts putreek %100 aldarrikatzen dute; eta ahal izanez gero, kobratzen dute. Xede horrekin, epaitegietako prozeduretan ordezkatu egiten dituzte bankuak, haien tokian jarriz eta jarraituz. Funts putreek ez dute fakturarik egiten, baizik soilik «zorra kitatutzat eman» edo «gehiago aldarrikatzeari uko egin» adierazten duten dokumentu alde bakarrekoak. Horrela ondorio fiskalik izan ez dadin. Hona adibide arrunt bat; bankuak funts putreari zor-maila 400.000 eurotan daukan hartzekoa 1.500 eurotan saldu dio; funts putreak hartzekoa bere osotasunean aldarrikatu, eta ahal badu, kobratuko du. Baina funts putreak uste baldin badu ez daukala osotasunean eta azkar kobratzeko modurik, beherapenak egiten hasten da; %90 edo %95 arteko beherapenek. Eta zeren truke? Telefonoz deitzez, kartak bidaltzez eta ikaratzez uztearen truke; hau da, mafiakeriak egitez uztearen truke.\nEzaguna da funts putreek ez dutela inbertsiorik egiten, ezta kapitala arriskatzen, baizik soilik espekulatzen. Agerikoa da ez dutela ekoizpen egiturarik edo lanposturik sortzen edo tinkotzen, baizik soilik ezabatzen. Jakina da irabazi azkarrak, zorrik edo betekizunik gabeak eta itxoin beharrik ez dutenak bilatzea dutela xedetzat. Baina irabazi pseudo-bankario horiek gauzatzen diren tokian, ez dute gaur-gaurkoz jardun horri legokiokeen inolako zergarik ordaintzen funts putreek. Zein da ekintza horregatik ordaindu beharko luketenaren zerga-oinarria, zein zerga-mota eta zein zerga-tipo?\nKonbenio eta Kontzertu Ekonomikoaren eredua zaharkituta gelditu da jokabide hauek orokortu direlarik; nahiz eta egiazki ez den hori gertatu zaion eredu bakarra, kontutan izanez adibidez, Kontsumoko Ministeritza bezalakoen nagikeria. Zerga-oinarria funts putreek kredituengatik ordaintzen dutenaren eta jasotzen dutenaren arteko diferentzia beharko luke. Zerga-mota, Elkarte Zerga. Eta ordainketa maila edo zerga-tipoa, elkarte zergaren etekin gordinen %25ekoa.\nBaina nola kontrolatu zerga-oinarri horiek, funts putreen jardunean ez baldin badago ez fakturarik eta ezta ere kontraturik, baizik soilik alde bakarreko errenuntzia dokumentu pribatuak eta bankuetan egindako diru-sarrerak? Eta nola gauzatu dagokion diru bilketa, baldin Konbenioa eta Kontzertua ez badaude antolatuta estatu-autonomia bikoiztasuneko enpresa egituretarako baizik, eta hori, beren «negozio zenbaketa erlatiboa» bezalako aipamen zaharkituekin?\nBehar bada, orain dela gutxiko Nafarroako Foru Berriaren eguneratzeak badauka arazo sozial honi legokiokeen aterabidearen iradokizun bat. Lege aldaketa hartan balizko kreditu erosleari —hau da, funts putreari— betekizun zehatz bat ezartzen zaio; zera alegia, zordunari ordaindu duen prezioa jakinarazi beharra, erretrakto eskubidea bideragarri bihurtze arren. Hara bada, betekizun horren ondorioz, egikaritutako erretraktoari onura fiskal ttipi bat emanez gero, agerian geldituko litzateke jokabide osoaren sabela…\nJakina da ez dela gauza erraza. Ezin da ahaztu funts putreek babesle eta lagun ahaltsu asko dutela. Baina gero eta zabalduagoa dagoen arazo sozialaz ari gara. Caixa, Banco Santander, BBVA… banku gehien-gehienek saldu dizkiete milaka eta milaka kreditu, bizi-etxe eta ondasun funts putreei lau sosetan. Zergatik? Onura fiskalengatik ezezik, beraiek ere irabazi egien dutelako.\nBai; egunero, goizero eta ilunabarrero milaka eta milaka herritarrek hartuko dituzte —gaur, bihar, etzi, etzidamu eta hurrengoan— nekatzen, aspertzen eta etsitzen ez duten aldarrikatzaileen telefono deiak, kartak, jakinarazpenak eta mehatxu… leunak!


Maskara derrigortu dute Lapurdiko zenbait herritan | Gizartea | Berria\nAngeluko hondartza. Guillaume Fauveau Tamaina handiagoan ikusi\nPirinio Atlantikoetako departamenduko prefeturak maskararen erabilera derrigortu du Lapurdi kostaldeko zenbait hiritan. Hala, bihartik aitzina Miarritzeko, Baionako, eta Donibane Lohizuneko hiri barneetan maskararekin ibili beharko du 11 urtetik gorako edonork. Elbarritasunagatik maskararik erabiltzen ahal ez duenak mediku agiria beharko du.\nMaider Aroztegi Miarritzeko auzapeza izan zen neurria hartu zuen lehena, eta ondoko herrietako auzapezei dei egin zien ber neurria hartzeko. Turismoaren eraginez karrikak jendez bete dira udan, eta, karriken estutasuna ikusirik, metro bateko distantzia atxiki ezina dela argudiatu zuen.\nAngelun eta Ziburun (Lapurdi), maskara merkatu irekietan derrigortu dute; karriketan, ordea, ez. Neurriak agorrilaren 31 arte iraungo du, oraingoz. Maskara jantzi gabe doanak 135 euroko isuna ukanen duela azpimarratu du prefeturak.\nNeurriarekin bat egiteko asmoz, elkargoak azaldu du gauerdi ondotik geldituko direla hondartza inguruetara doazen autobus ibilbideak (T1, 5 eta 44 ibilbideak). Agorrilaren 30a arte iraunen du geldialdiak. Izan ere, Miarritzeko eta Angeluko herriko etxeek hondartzen itxiera agindu zuten 22:00etatik 06:00ak arte, «COVID-19aren hedapena oztopatzeko». Elkargoaren arabera, gaueko garraio publikoak murrizteko erabakia «koherentea» da prefeturak hartutako neurri berriarekin.\nGaueko langileen ez zigortzeko, Chronoplus garraio sareak lehen astea baliatuko du entsegu gisa ordezkapen sistema bat plantan ezartzeko, «beharrezkoa bada».


Camping y Bungalows con toma eléctrica en Zarautz\nInicio Campings Destinos Camping con toma eléctrica en Zarautz\nCampings con toma eléctrica en Zarautz\na 10.30 km.\na 42.19 km.\nZarautz - Guipúzcoa / Gipuzkoa - a 1.17 km.\nZarautz - Guipúzcoa / Gipuzkoa - a 1.96 km.\nOrio - Guipúzcoa / Gipuzkoa - a 3.58 km.\nOrio - Guipúzcoa / Gipuzkoa - a 4.48 km.\nZumaia - Guipúzcoa / Gipuzkoa - a 6.36 km.\nDonostia / San Sebastián - Guipúzcoa / Gipuzkoa - a 10.83 km.\nDeba - Guipúzcoa / Gipuzkoa - a 13.00 km.\nMutriku - Guipúzcoa / Gipuzkoa - a 17.08 km.\nMutriku - Guipúzcoa / Gipuzkoa - a 18.52 km.\nMutriku - Guipúzcoa / Gipuzkoa - a 19.16 km.\nMutriku - Guipúzcoa / Gipuzkoa - a 19.93 km.\nOiartzun - Guipúzcoa / Gipuzkoa - a 24.17 km.\nMendexa - Vizcaya / Bizkaia - a 27.30 km.\nGoizueta - Navarra - a 27.30 km.\nHondarribia - Guipúzcoa / Gipuzkoa - a 30.94 km.\nHondarribia - Guipúzcoa / Gipuzkoa - a 32.57 km.\nLekunberri - Navarra - a 39.00 km.\nEcharri-Aranaz - Navarra - a 41.97 km.


Urriaren 22ko Mundualdia girotzeko, "Arnasa Txikitxuak" dokumentala eta "Munduko Ipuinak" ostiralean | Noaua Kultur Elkartea\nHemen zaude: Hasiera » Aisia » Urriaren 22ko Mundualdia girotzeko, “Arnasa Txikitxuak” dokumentala eta “Munduko Ipuinak” ostiralean\nUrriaren 22ko Mundualdia girotzeko, “Arnasa Txikitxuak” dokumentala eta “Munduko Ipuinak” ostiralean\nBy\tnoaua\ton\t2017-10-18\tin\tAisia, Euskara, Jaiak, Jendartea, Kultura\nAntolatzaileek iragarri moduan, herri osoa batu nahi duen Mundualdia jaialdia igandean (urriak 22) ospatuko den arren, egitarauari erreparatuz gero, ziklo modukoa osatu dutela ikus daiteke. Gogoan izan, astelehenaz geroztik zabalik dela Sutegiko aretoan, “Emakumeak. Afganistan.”, emakume afganistarrek pairatzen dituzten diskriminazioak iruditan biltzen dituen erakusketa.\nHonekin batera, jatorri nahiz adin tarte guztietako herritarrei zuzendutako egitaraua osatu nahi izan du Usurbilgo Udalak eta herritar talde batek. Horren erakusgarri, ostiralerako iragarri dituzten bi hitzorduak. Biak ordu berean, arratsaldeko 18:00etan Potxoenean. Maite Francok “Munduko Ipuinak” kontatuko dizkie haurrei Potxoeneko sotoko gelan. Eraikin berean, baina goiko solairuan, “Arnasa Txikitxuak” Garabideren dokumentala proiektatuko da.\nAndeetako Nasa eta Kitxua hizkuntza-komunitateak ezagutzeko aukera\nGarabide, esperientzien elkartrukean oinarritzen den lankidetza, kooperazio era berria sutatzen duen elkartea da. “Hizkuntza gutxituak dituzten Hegoaldeko herri indigenekin euskararen berreskurapen esperientzia hori partekatzea da gure helburua, beti ere hizkuntzaren eta kulturaren biziberritzeak jasangarritasunarekin, giza eskubideen defentsarekin eta ekitatearekin duen nahitaezko ikuspegitik. Partekatzetik, euren ekimenak ezagutu eta modu eragilean euskalgintzaren esperientzia nazioartean zabaldu nahi dugu”.\nBestelako egitasmoen artean, 2015ean “Beltzean Mintzo” filma ekoitzi zuten, Garabideren hizkuntza lankidetza ezagutzera emateko. Jatorrizko hizkuntzen biziberritzea hizpide nagusi duen dokumental berri bat landu dute, joan den maiatzean estreinatu zutena: “arNASA txiKITXUAK; Andeetako bi hizkuntzari eutsi guran”. Andeetako Nasa eta Kitxua hizkuntza-komunitateak hurbilagotik ezagutzeko aukera emango diguna urriaren 20an.\n“Sara Mijangos, Igone Cerio eta Nagore Olmos dira filmaren egileak eta HUHEZI fakultateko #KimuBerri Gradu Bukaerako Lanaren baitan eraman dute aurrera proiektua. Hiru zuzendari gazteak Kolonbian eta Ekuadorren izan ziren martxoan Garabidek bertako nasa eta kitxua komunitateekin lantzen dituen hizkuntza berreskurapen proiektuak ezagutzen eta dokumentalerako irudiak eta testigantzak biltzen.\nFilmak Ekuador eta Kolonbiako parajeetara garamatza helburu argi batekin: 40 minututan biltzea bi hizkuntza hauen biziberritze lanetan ari diren eragileen testigantzak. Ikuslea berehala jabetuko da prozesu horietan konpartitzen ditugun argi-ilunez”.\nSegidan, solasaldia iragarri dute antolatzaileek, dokumentalean aztertzen diren nasa eta kitxua hizkuntza komunitatetako ordezkariekin.\n“Emakumeak Afganistan” Sutegiko erakusketa gelan. Egileak: Gervasio Sanchez eta Mónic Bernabé. Euskal Fondoa.\nOrdutegia: Ordutegia: astelehenetik ostiralera, 17:30-19:30. Larunbatean: 11:30-13:00.\n18:00 Garabidek aurkeztutako “Arnasa Txikitxuak” dokumental proiekzioa eta solasaldia dokumentalean aztertzen diren nasa eta kitxua hizkuntza komunitatetako ordezkariekin Potxoenean.\n18:00 “Munduko ipuinak” Potxoeneko sotoko gelan, 5 urtetik gorakoentzat, Maite Franko ipuin kontalariarekin.\nUrriak 22, igandea: Mundualdia Jaia\n11:30 Alkatearen agurra. Aurkezpena herriko dantzariekin.\n12:00 Cultural group taldearen eskutik munduko dantzak.\nOndoren, Asociacion Internacional Union 5 Estrellas taldearen dantzak.\n13:00 Jatorri ezberdinetako herritarrek prestatutako jakien dastaketa.\n18:00 Hitzaldia Potxoenean: “Islamofobia gure gizartean”. Hizlaria: Tarana Karim, SOS Arrazakeria.\nAntolatzaileak: Usurbilgo Udala eta hainbat herritar.


» Baina Cookie politika Ombravella house Garrotxa\nBaina Cookie politika Ombravella house Garrotxa\nHasiera / Baina Cookie politika Ombravella house Garrotxa\nWeb orrian nabigazioa errazteko, BAINA OMBRAVELLA, ezarritako XXXXXXXXXXXXXXXX , NIF XXXXXXXXXX, komunikatzen gozokiak edo beste antzeko funtzionalitate fitxategiak erabiliz (aurrerantzean, du “Cookieak”).\nCookieak direla gailua deskargatuko informazio kopuru txikiak dauzkaten fitxategiak dira erabiltzaileak web orri bat bisitatzen denean. Bere helburu nagusia da erabiltzaileak aitortu aldi bakoitzean webgunearen ahalbidetuz sartzean, gehiago, kalitatea hobetzeko eta Web erabilera hobea ematen.\nLes Cookies són essencials per al funcionament d’Internet, zuten lagun gisa, besteak beste,, identifikatzeko eta konpontzeko Webgunearen eragozpenen posible.\nCookieak erabiltzea MAS OMBRAVELLA arabera\nWebgunean sartzeak berariazko Cookieak erabiltzea Policy honetan azaltzen sarbide hori burutzeko erabilitako gailu horiek onartzea dakar. cookies desgaitzen baduzu, Web ez da optimoa eta tresna batzuk eskuragarri webgunera ez du behar bezala funtzionatuko erabili daiteke.\nzehazki,, MAS OMBRAVELLA erabili cookie Web batetik cookieak onartzen duten erabiltzaile identifikatu eta instalazioak baimentzeko·bera instalazioa, Erabiltzaileek log-in kasu non hau beharrezkoa da Web atal batzuk sartzeko, Eta gogoratu log-in bisitak etorkizuneko erabiltzaileei horien datuak eta beraz nabigazio esperientzia erosoagoa eskaini, eta gunearen erabilera eta beraren jarduera ebaluatzeko.\nhalaber, cookies Laguntza babesteko erabiltzaile potentzial erasoetatik duten hirugarren jaso ahal.\nCookieak teknikak eta pertsonalizazioa:\nCookie horiek nabigazioa eta erabiltzaile sarrera Web zure bisitak honetarako bakoitzean gune eta aukerak edo zerbitzu ezberdinen erabilera gisa existitzen dela errazteko, adibidez, Hizkuntza lehenetsia erabiltzailearen Web erabiltzen du.\nErabiltzaile ezarpenak cookie saihesteko\nindarrean dagoen legeriaren betez, zuk ematen dugu, zure nabigatzailea konfiguratzeko xehetasun / Internet nabigatzaile pribatutasuna eta segurtasuna mantentzeko cookieak aldean. hortaz, Informazio eta nabigatzaile nagusien guneak ofiziala estekak ematen dugu onartzen, beraz, cookieak erabiltzea onartzeko ala ez erabaki dezakezu.\nhau, cookieak blokeatu bidez nabigatzaileak ezarpenak tresnak, edo, Zure nabigatzaileak jakinarazi nahi ezar dezakezu zerbitzari bat Cookieak bat gorde nahi duenean:\nInternet Explorer: Tresnak  Internet aukerak   pribatutasuna ezarpenak;\nFirefox: Pribatutasun-tresnak  Aukerak    historiko ezarpen pertsonalizatuak;\nChrome: Erakutsi aukera aurreratuak konfigurazio    pribatutasuna Eduki ezarpenak;\nSafari: Segurtasuna Preferences .\nerabiltzaileak cookieak desgaitzeko erabakitzen badu, kalitatea eta abiadura zerbitzu txikitzeko. cookiess buruzko informazio gehiago aurki dezakezu: www.allaboutcookies.org\ncookieak politika honi buruz zalantza baduzu, MAS OMBRAVELLA harremanetan jar reserves@masombravella.com to.